Bukedde Online - Ebipya bizuuse ku muwala eyawambiddwa n'attibwa: Bba olukwe yalubaddemu\nOmuwala eyabula asattizza bakadde be: Bamunoonya...\nOwa UPDF agobeddwa mu magye lwa kusobya ku...\nPOLIISI enywezezza bba w’omuwala Charity Kyohairwe eyawambiddwa n’attibwa ng’aba famire bamaze okusasula obukadde butaano ng’emuteebereza okuba ne ky’amanyi ku ttemu lino.\nMonday Baturayine, yakwatiddwa ku Lwomukaaga oluvannyuma lw’aba famire y’omugenzi okutegeeza poliisi nti beekengedde enneeyisa y’omusajja ono amangu ddala nga bamubikidde mukazi we ate nga babadde bakimanyi nti baafuna obutategeeragana obw’amaanyi obwabatuusa n’okwawukana.\nOmwogezi wa Poliisi mu Kampala n’emiriraano, Luke Owoyesigire yakakasizza okukwatibwa kw’eyali bba w’omugenzi n’omusajja omulala agambibwa nti ye yavuga omugenzi okumuggya awaka.\nKigambibwa nti nnyina w’omugenzi, Grace Muhwezi, yakubira Baturayine essimu n’amutegeeza nga mukaziwe bwe yabadde awambiddwa kyokka omusajja n’addamu ng’abalaata nti ‘tannaba, yangoba awaka ng’alowooza nti alina abamukuuma, kaakirabe’.\nEbigambo bino byewuunyisizza aba famire era olwabibuulidde poliisi yasitukiddemu n’ekwata Baturayine aginnyonnyole kye yabadde ategeeza mu kwogera ebigambo bino.\nMwannyina w’omugenzi, Godwine Ahwera yategeezezza nti bba w’omugenzi tebayinza kumuggyako kya kubeera mu lukwe olwasse mukazi we kuba enneeyisa ye yabadde yeewuunyisa.\nEbizuuliddwa ebirala biraga nti omugenzi abatemu basoose kumukolako ffujjo okwabadde n’okumusobyako oluvannyuma ne bamutuga nga beeyambisa ekyayi ky’ekitooke.\nMu bujulizi obulala poliisi kwe yeesigamye, ye ofiisa wa Poliisi eyavuddeyo n’ategeeza nti amanyi abatemu abasse Charity nti era agenda kubayambako mu kubayigga bakwatibwe.\nOfiisa ono, ategeerekese nga Juma Abenda, y’akulira ebikwekweto ku Poliisi y’e Kabowa mu Munisipaali y’e Lubaga mu Kampala.\nAbaserikale abanoonyereza ku musango guno baategeezezza nti balina essuubi nti muserikale munnaabwe ono ajja kubawa amawulire aganaayamba okukwata abatemu.\nPOLIISI EWANDIIKIDDE ABA MTN\nEggulo, omwogezi wa poliisi mu ggwanga, Emilian Kayima yategeezezza nti, bawandiikidde kkampuni ya MTN ebayambe okunoonyereza ku ssimu okwasindikiddwa ensimbi 2,500,000/- abatemu ze baasabye abooluganda lw’omugenzi.\nKino kiddiridde abooluganda lwa Kyohairwe eyabula ku Lwokuna nga March 23, 2018 okufuna ennamba abazigu gye babawadde okusindikako ssente eya 0780255737 eri mu mannya ga Kasifa Nyakayisiki.\nKayima yagambye nti bawandiikidde kkampuni okusobola okumanya ebisingawo n’okumanya ekitundu n’emirongooti abazigu gye babadde basinziira n’okutambulira kuba ssente ezaasindikiddwa kiraga nti baazifunye.\nYagambye nti mu 2018 ekitongole kya Flying Squad kifunye emisango munaana egyekuusa ku kuwamba abantu wabula abamu bazuuliddwa nga balamu ate abantu babiri ne battibwa ababawambye.\nAbamu ku bawambiddwa kuliko Ashraf Bukenya eyawambibwa okuva ku bazadde be e Wamala Kawanda wabula abaamuwamba ne babula n’addizibwa bazadde be, Betty Namwirya omukozi mu bbanka.\nYawambibwa nga January 15, 2018 abazigu ne bamusuula ku luguudo lw’e Masaka Maron ow’emyaka 5 yawambibwa n’azuulibwa ku kkanisa ya Innerman e Kasubi n’addizibwa bazadde be, Fatima Ssendagire omuwaabi wa Gavumenti eyali abuze yazuuka, Norman Wegulo ow’e Makindye yawambibwa nga January 14 2018, wabula n’azuulwa.\nDiamond Kyabakera 20 yawambibwa abantu abatannategeerekeka n’azuulwa n’addzibwa abooluganda lwe, Joel Ayebare 13 eyawambibwa okuva e Kawempe naye n’azuulwa.\nUCC ERI MU KATU\nOluvannyuma lw’okuttibwa kwa Kyotuhairwe, ekitongole ekirungamya eby’empuliziganya mu ggwanga, ekya Uganda Communication Commission kyategeezezza nti, kikyalina okusoomozebwa okw’amaanyi mu kutereeza eby’empuliziganya olw’abantu abamenyi b’amateeka.\nAvunaanyizibwa ku nsonga za bakasitoma mu kitongole kino, Ibrahim Bbosa yategeezezza nti bagezaako okuzimba tekinologiya agenda okuyamba okuzuula oba ebiri ku layini y’omuntu gye yawandiisa by’ebimu ebiri ku ndaga muntu ye. RCC\nALAGIDDE OKUWANDIIKA ABATUUZE\nRCC wa Kampala Deborah Mbabazi alagidde bassentebe b’ebyalo okuwandiika abatuuze bonna abali ku byalo bye bakulembera ng’emu ku nkola ey’okumalawo obumenyi bw’amateeka mu Kampala.\nMbabazi ekiragiro kino yakiweeredde mu lukiiko lw’ebyokwerinda lwe yayise obukubirire n’omuduumizi wa poliisi mu Kampala South, Paul Kakamba mu Kabaawo zooni e Nalukolongo.\nOmugenzi yaziikiddwa mu maka ga bakadde be ku kyalo Nyakashojwa ekisangibwa mu kabuga k’e Mitooma, mu disitulikiti y’e Mitooma ku Ssande.\nAba famire era bazzeemu okulumiriza bba w’omugenzi nti gye buvuddeko yali akaka mukazi we okussa omukono ku mpapula za bbanka asobole okwewola obukadde bw’ensimbi 30 kyokka omukyala n’agaana nga bateebereza nti nakyo osanga kyavuddeko obuzibu.


Bukedde Online - Abakozi ba Imperial Royale Hotel baleppuka na gwa kufiiriza Gav't ssente\nBannansi ba Rwanda bakwatiddwa bakoze oluk...\nABAKOZI ba wooteeri ya Imperial Royale bavunaaniddwa okujingirira ebiwandiiko n’okufiiriza gavumenti ya Uganda ssente eziri mu kawumbi.\nEdison Nsubuga Kizito 27, Banquet ne Simon Ndoo 40, baasimbiddwa mu kkooti ewozesa abalyake n'abakenuzi e Kololo ne bavunaanibwa.\nAbawawaabirwa baabadde mu maaso g'omulamuzi Pamela Lamunu Ochaya eyabasomedde emisango ebiri egy'okufiiriza gavumenti ssente ssaako emisango mukaaga egy'okujingirira ebiwandiiko. Emisango gyonna bagyegaana nti tebabimanyiiko.\nKigambibwa nti bano mu December 2018, baategeka era ne bakakasa minisitule y'ebyensimbi nga bwe baawa ebyokulya bya 470, 695,400/- eri abakungu b'ekitongole kya gavumenti ekya Kampala Central Division Gaming Regulations abaali bategese omusomo mu wooteeri eyo.\nOludda oluwaabi era lulimiriza nti bano mu March, 2019 mu wooteeri yeemu baakakasa minisitule y'ebyensimbi ne bawa 480, 040,480/- nga bagamba nti zaali za byakulya ebyakozesebwa abakungu mu kitongole kya Lotteries and Gaming Regulatory Authority kyokka nga byonna byali bya bulimba.\nBaagenda mu maaso ne bawa minisitule ebiwandiiko ebinjigirire okubawa ssente 116,837,700/-, endala obukadde 117,333,300/- ssaako ssente endala 118,820,100/- nga byonna byali bya bulimba.\nOmusango gwaweereddwa August 19, 2020 okutandika okuwulirwa.\nABAKOZI ba wooteeri ya Imperial\nRoyale bavunaaniddwa okujingirira\nebiwandiiko n'okufiiriza gavumenti\nya Uganda ssente eziri mu kawumbi.\nEdison Nsubuga Kizito 27, Banquet\nne Simon Ndoo 40, baasimbiddwa\nmu kkooti ewozesa abalyake\nn'abakenuzi e Kololo ne bavunaanibwa.\nAbawawaabirwa baabadde mu\nmaaso g'omulamuzi Pamela Lamunu\nOchaya eyabasomedde emisango\nebiri egy'okufiiriza gavumenti\nssente ssaako emisango mukaaga\nEmisango gyonna bagyegaana nti\nKigambibwa nti bano mu December\n2018, baategeka era ne bakakasa\nminisitule y'ebyensimbi nga bwe\nbaawa ebyokulya bya 470, 695,400/-\neri abakungu b'ekitongole kya gavumenti\nekya Kampala Central Division\nGaming Regulations abaali bategese\nomusomo mu wooteeri eyo.\nOludda oluwaabi era lulimiriza nti\nbano mu March, 2019 mu wooteeri\nyeemu baakakasa minisitule\ny'ebyensimbi ne bawa 480, 040,480/-\nnga bagamba nti zaali za byakulya\nebyakozesebwa abakungu mu\nkitongole kya Lotteries and Gaming\nRegulatory Authority kyokka nga\nbyonna byali bya bulimba.\nBaagenda mu maaso ne bawa\nminisitule ebiwandiiko ebinjigirire\nokubawa ssente 116,837,700/-, endala\nobukadde 117,333,300/- ssaako\nssente endala 118,820,100/- nga\nOmusango gwaweereddwa August\n19, 2020 okutandika okuwulirwa.\nEdison Nsubuga Kizito\nPamela Lamunu Ochaya\nkya Lotteries and Gaming Regulatory Authority\nAtendeka Soana yeeswanta buwanguzi ku Vipers\n'Mu tulafiki nzimbyemu ennyumba 2'\nEntumbwe ne ffiga ye â€˜kapitoâ€™ yange\nFfiga yange teboola ngoye


Bukedde Online - Aubameyang atidde okusanga Chelsea ku fayinolo\nManU ekyali mu lutalo okusigaza Pogba\nAubameyang agamba nti ayagaliza Frankfurt y'eba etuuka ku fayinolo ya Europa League.\nLacazette ne Aubameyang aba Arsenal\nOMUTEEBI wa Arsenal, Emerick Aubameyang atidde okusanga Chelsea ku fayinolo ya Europa.\nArsenal, eringa eyeebalira ku fayinolo ya sizoni eno oluvannyuma lw’okuwangula Valencia (3-1) mu luzannya lwa semi olwasoose. Mu gw’okudding’ana wiiki ejja, Arsenal ne bw’ebukwa ggoolo 2-1 eba eyitawo.\nYo Chelsea nga yagudde maliri ne Frankfurt (1-1) yeetaaga buwanguzi okwesogga fayinolo. Wabula nga Arsenal bwe yamaze dda okwebalira ku fayinolo, ye Aubameyang atandise okukubaganyaamu ebirowoozo ku ttiimu gy’atayagala kusanga era agamba nti okusanga Chelsea, waakiri Frankfurt eyitewo gye baba bazannya nayo.\n“Ndabanga Frankfurt ennyangu ey’okuwangula okusinga ku Chelsea,” Aubameyang bwe yategeezezza. Wabula Arsenal y’esembyeyo okukuba Chelsea (2-1) mu Premier mu January w’omwaka guno.\nArsenal eruubirira kuwangula Europa, ekozese omukisa guno ekiike mu Champions League sizoni ejja kuba eby'okumalira mu kifo ekyokuna mu Premier, erina kusaba nnyo. Mu kiseera kino, Arsenal eri mu kifo kyakutaano mu Premier ng'ebula emipiira 2 liigi eggwe.\nBassita b'Afrika 10 abasuubirwa okwaka mu World Cup\nAkalenzi kataasizza Arsenal ku Norwich


Bukedde Online - Nakalema asabye okumuloopera abakozi ba Gavt. abalya enguzi\nAKULIRA akakiiko akalwanyisa enguzi mu maka g'obwapulezidenti Lt. Col. Edith Nakalema asabye abantu okumuloopera abakozi ba gavumenti bonna abeenyigira mu kulya enguzi.\nNakalema yabadde ku mukolo ogwategekeddwa ebibiina by'obwannakyewa ebirwanyisa enguzi ogwatuumiddwa Anti-Corruption Convetion 2020 n'agamba nti ofiisi ye tesosola mu kika kya bantu nga bakola emirimu gy'okulwanyisa enguzi.\nOkwogera bino yabadde addamu okwemugulunya kwe yafuna ng'abantu bagamba nti abamu ku banene n'abakungu ba NRM abeenyigira mu kulya enguzi akakiiko kano tekabakwatako wabula Nakalema agambye nti bonna be bamuloopera mu ofiisi ye abanoonyerezaako era abaliko obujulizi batwalibwa mu kkooti.\nYagambye nti emirundi mingi gy'akoze okunoonyereza ku bakungu mu gavumenti ng'abasinga be bamu ku be bayita abanene naye yabakwata oluvannyuma lw'okufuna obujulizi era bangi baasimbibwa mu kkooti n'abamu ne basulako mu kkomera.\nYayongedde n'asaba abantu okumuloopera bonna abagenda ne bafera nga beeyita abakozi mu maka g'obwapulezidenti olwo ne babba abantu mu ngeri ez'enjawulo naddala nga babasaba ssente ku nsonga ez'enjawulo.\nYagambye nti ne bw'aba mukozi mu kakiiko bamumubuulire, n'awera nti ssinga afunayo omu ku b'akola nabo oyo waakukwatirwawo aggalirwe.\nOlukung'aana luno lwategekeddwa ebibiina ebirwanyisa enguzi okuli ekya Action Aid, Anti-corruption Coalition Uganda, Transparency International n'ebirala era ababikulira ne basaba abantu okwenyigira mu kulwanyisa enguzi.


Bukedde Online - Ababaka abataalabise mu kulonda baabadde ludda wa!\nBamenye ofiisi ne babba fayiro ku ttemu lya...\nN’OKUTUUSA kati wakyaliwo okwebuuza ku babaka abaatalabiseeko ku Lwokusatu mu Palamenti bwe baabadde bakuba akalulu akasalawo oba nga baggya ekkomo ku myaka gya pulezidenti.\nAbakulembeze booludda oluvuganya Gavumenti n’abatuuze b’e Mawokota South beerayiridde nga bwe batandise okunoonya emikono okuggya obwesige mu mubaka wa Mawokota South, John Bosco Lubyayi olw’okubawaayiriza n’awagira okukyusa Ssemateeka ng’ate baakigaana. Wano baabadde mu lukuhhaana lwa bannamawulire lwe baatuuzizza ku Klezia ya St. Kizito Sub Parish e Kayabwe ku Lwokutaano. Owookubiri okuva ku ddyo ye ssentebe wa DP owa Mawokota South, Simon Peter Kawuki n’akulira abakyala ba DP Teddy Namboze (amuddiridde), Kambugu Nyanzi n’abalala.\nKu muwendo gw’ababaka 435 abaabadde basuubirwa okulonda, ababaka 424 be baalabiseeko.\nAbantu ba bulijjo n’ababaka bakyebuuza ekyatuuse ku bannaabwe oba nga ddala baafunye buzibu oba baabuzeewo mu bugenderevu.\nAbamu ku babaka abataalabiseeko kuliko; Peter Mugema “Panadol” (Iganga Municipality), Idah Nantaba (mukazi/ Kayunga), Deogratius Kiyingi (Bukomansimbi South), Nabilah Naggayi (mukazi/ Kampala), Wamanga Wamai (Mbale Municipality), Moriku Kaducu Joyce (mukazi/ Moyo).\nPeter Mugema ow’e Iganga yagambye nti yali waakulonda, kyokka baafiirwa owooluganda eyali asoma obwayinginiya e Makerere.\nYagasseeko nti; “nazibuwalirwa okuleka omulambo awaka ng'ende mu by’obufuzi era omufu twamuziise Lwakuna”.\nKyokka ebigambo bya Mugema abamu babibuusabuusa nga bagamba nti aludde nga talabika mu Palamenti naddala okuva ekiteeso kino lwe kyayanjulwa.\nOkuva lwe baalonda omumyuka wa Sipiika we yaleetera erinnya lya Muhammed Nsereko (Kampala Central) eyawangulwa Oulanyah abadde taddangamu kuwulikika nnyo.\nMugema yafuna ekyekango oluvannyuma lw’omulamuzi wa kkooti enkulu Margaret Mutonyi okusazaamu obuwanguzi bwe n’alangirira Nasser Abed (FDC) ku buwanguzi.\nOkuva olwo abadde taddangamu kuwulikika era ne mu Palamenti ajja bbalirirwe. Wano abamu we bava okulowooza nti wadde yafiiriddwa naye yandiba n’ekibalo ekirala.\nJoyce Moriku Kaducu (mukazi/ Moyo) yasangiddwa ali mu ddwaliro lya Agha Khan e Nairobi gy'ali mu kujjanjabwa oluvannyuma lw’okuddusibwa okuva mu ddwaaliro lya IHK nga takyasobola kussa.\nObutabeerawo kyabadde kisuubirwa kuba baamutwala assiza ku byuma we baamutwalira e Kenya era yabadde tasuubirwa kubeera ng’awonye mu kiseera ekitono.\nDeogratius Kiyingi (Bukomansimbi South); kigambibwa nti mulwadde era gye buvuddeko Muhammad Nsereko (Kampala Central) yategeeza nti yali afunye amawulire nga mulwadde ng’ali mu ddwaaliro lya Aga Khan e Nairobi.\nKyokka waliwo omubaka wa DP ataayagadde kumwatuukiriza mannya eyagambye nti amawulire g’afuna galaga nti Kiyingi yakomawo mu ggwanga.\nWadde twagezezzaako okumunoonya n’okwogera ne mukyala we Florence Nakiwala (minisita w’abavubuka n’abaana) kyokka tetwafunye kituufu.\nAidah Erios Nantaba (mukazi/ Kayunga) ono minisita mulamba avunaanyizibwa ku nsonga z’ebya tekinologiya ne kompyuta era obutabeerawo yeewunyisizza abantu.\nBwe yali yeebuuza ku bantu ku nnongoosereza z’okuggya ekkomo ku myaka, Nantaba yalabikira mu lukiiko lwe yakuba mu kabuga k’e Busaana Town Council ng’ali n’omubaka wa Ntenjerou North nga yeesibye akagoye akamyufu ku mukono obwali bweyambisibwa abantu aba ‘Togikwatako.’\nKyokka oluvannyuma yategeeza Bukedde nti kino okukikola yali teyeeyagalidde, wabula abalonzi be baamukolako effujjo ne bamusiba akagoye n’akalekako nga talina kyakukola.\nKyokka teyakakasa Bukedde oba nga yali awagira Konsitityusoni kuba yategeeza nga bwe yali akyakola okwebuuza ku bantu.\nNabilah Naggayi (mukazi/ Kampala) teyalabiseeko wadde ng’okusooka olutalo lw’okulemesa okwanja ekiteeso kya Raphael Magyezi (Igara West) eky’okuggya ekkomo ku myaka yalulimu nnyo.\nAbabaka abamu baategeezezza nti okuva olwo, Naggayi teyaddamu kubeera ku mwanjo.\nWaliwo abagamba nti yafunamu obukosefu n’asalawo okwewala entalo. Bwe yasomeddwa erinnya lye nga taliiwo bangi ne beesika nga beebuuza ekyabadde kimutuseeko.\nAmasimu ge agamanyiddwa tegaliiko, era ng’ababaka beebuuza awatuufu w’ali.\nWaliwo omubaka eyagambye nti; “kyankubye wala obutalaba Nabilah, kuba twali ffenna ng’olutalo lutandika era n’alwanyisa abaserikale abaali batuzinze akaseera kano we yabadde asinga okwetaagisibwa”.\nJack Wamanga Wamai (Mbale Municipality) amanyiddwa ng’omubaka ateerya ntama era nga kijjukirwa nti olukungaana lwe yakuba mu kibuga e Mbale nga yeebuuza ku balonzi lwawaliriza poliisi okulugumbulula n’omukka ogubalagala.\nBwe baasomye erinnya lye yabadde taliiwo. Kyokka waliwo abaategeezezza nti yasangiddwa mu ggwanga lya Haiti gye yagendera mu kibinja ne Jacob Oulanyah amyuka Sipiika wa Palamenti.\nPaul Mwiru, amyuka omwogezi wa FDC yagambye nti yabadde tannamanya nsonga yagaanyi Nabilah Naggayi ne Wamanga Wamai okubeera mu palamenti.\nAboogerwako twafubye okubanoonya, kyokka tetwabafunye.


Bukedde Online - She Cranes ezzeeyo mu World Cup\nEyasobya ku muyizi avuddeko bahedimasita o...\nOKUBAKA kwongedde okuteeka Uganda ku maapu, olw’obuwanguzi obutuukiddwako mu 2018, naddala ku ddaala ly’ensi yonna. Singa abakulembera omuzannyo guno bakola ku kusoomoozebwa okutonotono kwe bakyalina, ebiseera by’omuzannyo guno eby'omu maaso bijja kuba bitangaavu. BUKEDDE akulaze ebikulu ebibadde mu kubaka.\nAbazannyi ba She Cranes ku kisaawe e Ntebe, bwe baali bava e Zambia gye baayitiramu okuzannya World Cup.\nMu April, She Cranes, ttiimu y'eggwanga ey'okubaka yeetaba mu mizannyo gya Commonwealth omulundi ogusooka, mu kibuga Gold Coast mu Australia.\nOkuyitamu okuzannya mu mizannyo gino Uganda yawangula empaka za 'African Netball Championships mu 2017', ng'ekubye Malawi ekwata ekyomukaaga mu nsi yonna.\nObuwanguzi buno bwagiyamba okulinnya mu nsengeka ya International Netball Federation (INF), ekibiina ekifuga omuzannyo guno mu nsi yonna, ng'eva kifo eky'e 13 n'edda mu kyomusanvu.\nEza Commonwealth zeetabwamu amawanga agali mu bifo omunaana ebisooka mu nsengeka za INF. Uganda yamalira mu kyamukaaga oluvannyuma lw'okukubwa South Afrika (53-42) mu gw'okusalawo akwata ekyokutaano.\nKu mizannyo omukaaga gye yazannya, Uganda yawangulako esatu; (Ug 54-52 Malawi), (Ug 76-40 Wales), (Ug 57-37 Scotland) ate emirala n'ekubwa; (New Zealand 64 -51 Uganda), (Bungereza 55 - 49 Uganda) ne (South Afrika 53-42 Uganda)\nUganda ezzeeyo mu world cup\nMu August, She Cranes yazzeemu okulaga amaanyi, bwe yeddizza obwannantameggwa bw'okubaka mu Afrika ng'ewangudde empaka za 'African Netball Championships 2018'.\nEmpaka zaategekebwa mu kibuga Lusaka ekya Zambia wakati wa August 14-19, nga zeetabiddwamu amawanga musanvu, era She Cranes yaziwangudde tekubiddwaamu, (Zambia 56-64 Uganda), (Uganda 65-35 Botswana), (Uganda 61-42 Kenya), (Malawi 46-51 Uganda), (Namibia 47-72 Uganda) ne (Uganda 66-51 Zimbabwe).\nEmpaka zino ze zaakoze ng'ez'okusunsulamu abaneetaba mu World Cup egenda okubeera e Bungereza mu kibuga Liverpool, mu August 2019.\nUganda ne Zimbabwe eyakwata ekyokubiri, zeegatta ku South Afrika ne Malawi, ezaayitamu obutereevu olw'okubeera mu bifo omukaaga ebisooka mu nsengeka za INF.\nOmutindo omulungi Uganda gwe yayolesa mu Commonwealth gwaleetera Bungereza okugiyita okuzannyamu egy'omukwano (Vitality Netball Series) mu November ne December. Bungereza ekwata kyakuna mu nsi yonna, ate Uganda kyamusanvu.\nAmawanga omukaaga agakulembedde, gatera okutegeka emizannyo gy'omukwano egy'enjawulo ne geezannyamu.\nWadde Uganda yakubiddwa mu mizannyo gyonna esatu, ekya Bungereza okugiyita kiraga nti bakirimaanyi batandise okugiwa ekitiibwa.\nOBWA Nnantameggwa bwa yunivasite\nObuwanguzi ttiimu y'eggwanga ey'abayizi ba yunivasite bwe yatuuseeko ng'ewangula empaka za '2018 FISU World University Netball Championships', bwawadde essuubi nti ebiseera bya Uganda mu kubaka bitangaavu.\nTtiimu eno yabaddemu abazannyi ba b'ey'eggwanga ento, 'She Pearls', eyeetaba mu mpaka z'ensi yonna omwaka oguwedde e Botswana.\nEmpaka zaali ku yunivasie e Makerere, mu September, nga ku fayinolo, Uganda yakubye South Afrika (44-43). Ttiimu endala ezeetaba mu mpaka kuliko; Amerika, Singapore, Sri Lanka, Zimbabwe, Kenya ne South Afrika. Jamaica, Namibia, Botswana ne Australia zaalemererwa.\nEmpaka zino zaali za mulundi gwakusatu ng'ezaasooka mu 2012 e Cape Town - South Afrika, zaawangulwa Bungereza.\nPrisons ebuutikidde NIC\nTtiimu ya Prisons yeddizza ekya liigi y'eggwanga oluvannyuma lw'okukuba KCCA ggoolo 68-44 mu mupiira ogwasembyeyo.\nNIC yakuba Prisons mu luzannya olwasooka, ne Prisons n'egikuba mu gw'okuddihhana, era we baazannyidde emipiira egisembayo nga benkanya obubonero.\nNIC yali yeetaaga okuwangula ne ggoolo ezisukka mu 110 okweddiza ekikopo, naye tekyasobose.\nPrisons ekikopo yakiwangulidde ku njawulo ya ggoolo nga benkanya obubonero 25.\nEkya liigi Prisons yakigasse ku kya kiraabu z'amawanga g'obuvanjuba bwa Afrika (East and Central Africa Netball Championship), kye yawangula mu April ng'era ekubye NIC (39- 38), ku fayinolo e Tanzania.\nOmutindo omulungi kapiteeni, Peace Proscovia gwe yayoleseza mu kiraabu ye eya Loughborough Lightning e Bungereza, gwasikiriza kiraabu ya Sunshine Coast Lightning mu Australia okumukansa.\nEno agenda kusomerayo ne diguli y'obwadokita. Loughborough kati yatutte Mary Nuba abadde mu NIC, era ye muzannyi wa She Cranes owookubiri agenda okuzannya pulofeesono.\nUNF erina okuzimba abazannyi ba She Cranes abapya, okunoonyeza liigi siponsa, okusikiriza abawagizi mu bisaawe, ssaako okumalawo okusika omuguwa ku nsonga ez'enjawulo. Bino byonna bwe binaakolebwako, omuzannyo gw'okubaka gujja kweyongera okutinta mu ggwanga n'ebweru waalyo.


Bukedde Online - Akwatidde mukazi we mu bwenzi n'amugabira omusiguze\nAkwatidde mukazi we mu bwenzi n'amugabira omusiguze\nAbaagalana batuuyanidde ku Poliisi lwa kubba ssimu\nOmusuubuzi w'omu Kampala aloopye Mutabaazi...\nOMUSAJJA akutte omusiguze ng'asinda akaboozi ne mukaziwe mu buliri bw'obufumbo bwabwe n'amugabira omusiguze amutwalire ddala.\nOmusiguze Kibuuka ng'agezaako okudduka. Ali mu nayiti ye Atuhaire ate mu katono ye bba Musiime. EBIFAANANYI BYA PADDY BUKENYA\nJames Musiime 40 omukozi mu katale k'e Mpigi ne Nateete y'akutte mukazi we Pophia Atuhaire 27 gw'alinamu omwana omu ng'asinda omukwano n'omutembeeyi w'e Kyengera, Henry Kibuuka (25) mu nnyumba ye n'akubira Poliisi n'ebakwata lubona nga beeaanyusa.\nMusiime okukwata mukaziwe kiddiridde okukuba ku ssimu ye kyokka omusajja gw'atategeera n'agikwata ekimuwalirizza okuva ku mulimu e Nateete mu katale gy'abadde yatutte obutungulu n'adduka mu maka gaabwe e Mpigi mu tawuni era n'abasanga mu nnyumba ye nga bakyeyesa mpiki za mukwano.\nAtuhaire ng'anoonya engoye ayambale\nMusiime asoose kuwulira ddoboozi lya musajja ng'adoodooma kwe kubakonkona kyokka ne bagaana okumuggulira ekimuwalirizza okubasibirayo ne kkufulu naayita poliisi ne baliranwabe nebamenya oluggi era nebabasanga ku buliri nga bibasobedde nebabakwata.\nAbatuuze bakkakkanye ku musiguze ne bamukuba nga bwe bamubuuza ekimuleese mu nnyumba ya musajja munne kyokka poliisi y'e Mpigi n'emutaasa n'ebatwala ku poliisi n'ebaggalira.\nAtuhaire asoose kulimba poliisi nti alina bw'ayita Kibuuka kyokka oluvannyuma n'ategeeza nti bba Musiime abadde takyamalako bulungi mu nsonga z'omukwano gattako obutamuwa bikozesebwa mu maka ng'ate balina omwana.\nMusiime ku ddyo ng'annyonnyola Poliisi\nKibuuka (omusiguze) agambye nti Atuhaire abadde kasitooma we era okumufuna yamuwa ebbaafu n'ebikopo ku bwereere n'amugulira n'essimu kwe babadde bawuliziganya n'okukola pulogulaamu z'okweraba buli lwe baba baagadde.\nAkulira poliisi y'e Mpigi Ronald Mugarura avumiridde ebikolwa by'obwenzi ebisusse mu kitundu n'agamba nti Kibuuka agguddwako omusango gw'okusaalimbira mu maka ga munne.\nSSEMAKA akutte omusiguze nga asinda akaboozi ne mukaziwe mu buliribwe namumuweera ku poliisi. James Musiime 40 omukozi mu katale ke Mpigi ne Nateete yakutte mukaziwe Pophia Atuhaire 27 gwalinamu omwana omu nga asinda omukwano nomutembeeyi we Kyengera Henry Kibuuka 25 mu nyumbaye naakuba enduulu nebabakwata lubona nebabatwala ku poliisi gyamumuweredde nti amutwale. Musiime okukwata mukaziwe nomusiguze kiddiridde okukuba ku ssimu ya mukaziwe kyokka omusajja gwatategeera nagikwata ekimuwalirizza okuva ku mulimu eNateete mu katale gyabadde yatutte obutungulu nadduka mu maka gaabwe eMpigi mu town council era nabasanga mu nyumbaye nga besanyusa. Musiime asoose kuwulira doboozi lya musajja gwatategeera mu nyumbaye olwo naakonkona wabula nebagaana okumuggulira ekimuwalirizza okubasibirayo ne kkufulu naayita poliisi ne baliranwabe nebamenya oluggi era nebabasanga ku buliri nga bibasobedde nebabakwata. Abatuuze bakakanye ku musiguze nebatandika okumukuba nga bwebamubuuza ekimuleese mu nyumba ya musajja munne kyokka poliisi ye Mpigi nemutaasa nebatwala ku poliisi nebaggalira. Atuhaire asoose kulimba poliisi nti alina bwayita Kibuuka kyokka oluvanyuma nategezeza nti bba Musiime abadde takyamalako bulungi mu nsonga zomukwano gattako obutamuwa bikozesebwa mu maka ngate balina omwana. Kibuuka (Omusiguze) agambye nti Atuhaire abadde kasitoomawe era nga okumufuna yamuwa ebaafu nebikopo ku bwereere naamugulira ne ssimu. Akulira poliisi ye Mpigi Ronald Mugarura avumiridde ebikolwa byobwenzi ebisusse mu kitundu era nagamba nti Kibuuka aguddwako omusango gwokusaalimbira mu maka gamunne.\nEby'ewunyisa ebyabadde mu kuziika mukoddomi wa Ntakke!\nOmugagga Ssebalamu afiiriddwa obukadde 800\nAbabbi ababbira mu taxi bazze n'obukodyo obupya\nAmateeka 10 agafuga abasaabaze mu takisi


ESSUULA Essuula 20 Essuula 21 Essuula 22 Essuula 23 Essuula 24\n1 Awo ne babuulira Yowaabu nti Laba, kabaka akaaba amaziga akungubagira Abusaalomu\n2 Awo ku lunaku olwo okuwangula ne kufuuka okukungubaga eri abantu bonna: kubanga abantu ne bawulira nga boogera ku lunaku olwo nti Kabaka anakuwalira mutabani we.\n3 Awo ku lunaku olwo okuwangula ne kufuuka okukungubaga eri abantu bonna: kubanga abantu ne bawulira nga boogera ku lunaku olwo nti Kabaka anakuwalira mutabani we.\n4 Kabaka n'abikka ku maaso ge, kabaka n'akaaba n'eddoboozi ddene nti mwana wange Abusaalomu, ai Abusaalomu, mwana wange, mwana wange!\n5 Awo Yowaabu n'ayingira mu nnyumba eri kabaka, n'ayogera nti Oswazizza leero amaaso g'abaddu bo bonna, abaawonyezza leero obulamu bwo n'obulamu bwa batabani bo ne bawala bo n'obulamu bwa bakazi bo n'obulamu bw'abazaana bo;\n6 kubanga oyagala abakukyawa n'okyawa abakwagala. Kubanga oyatudde leero ng'abakulu n'abaddu si kintu gy'oli: kubanga leero ntegedde, singa Abusaalomu abadde mulamu naffe fenna nga tufudde leero, kale wandikisiimye nnyo.\n7 Kale nno golokoka ofulume oyogere n'abaddu bo bulungi: kubanga ndayira Mukama, bw'otoofulume, tewaabeere naawe ekiro kino omusajja n'omu: n'ekyo kirisinga obubi ennaku zonna ze waakalaba okuva mu buto bwo ne kaakano.\n8 Awo kabaka n'agolokoka n'atuula mu mulyango. Ne babuulira abantu bonna nti Laba, kabaka atudde mu mulyango: abantu bonna ne bakiikira kabaka. Awo Isiraeri yali addukidde buli muntu mu weema ye.\n9 Abantu bonna ne baba nga bawakana mu bika bya Isiraeri byonna nga boogera nti Kabaka ye yatuwonya mu mukono gw'abalabe baffe, n'atulokola mu mukono gw'Abafirisuuti; kale kaakano adduse Abusaalomu okuva mu nsi.\n10 Ne Abusaalomu gwe twafukako amafuta okutufuga afiiridde mu lutalo. Kale nno kiki ekibalobera okwogera ekigambo eky'okukomyawo kabaka?\n11 Awo kabaka Dawudi n'atumira Zadooki ne Abiyasaali bakabona ng'ayogera nti Mugambe abakadde ba Yuda nti Kiki ekibalwisa mmwe okukira bonna okukomyawo kabaka mu nnyumba ye? kubanga ebigambo bya Isiraeri yenna bituuse eri kabaka, okumuleeta mu nnyumba ye.\n12 Mmwe muli baganda bange, mmwe muli magumba gange n'omubiri gwange: kale kiki ekibalwisa okukira bonna okukomyawo kabaka?\n13 Era mugambe Amasa nti Toli magumba gange na mubiri gwange? Katonda ankole bw'atyo n'okukirawo, oba nga toliba mukulu wa ggye mu maaso gange ennaku zonna mu kifo kya Yowaabu.\n14 N'akutamya emitima gy'abasajja bonna aba Yuda ng'omutima gw'omuntu omu; n'okutuma ne batumira kabaka nga boogera nti Komawo ggwe n'abaddu bo bonna.\n15 Awo kabaka n'a komawo n'ajja ku Yoludaani.\tAbayuda ne bajja e Girugaali okugenda okusisinkana ne kabaka, okusomosa kabaka Yoludaani.\n16 Awo Simeeyi mutabani wa Gera, Omubenyamini ow'e Bakulimu n'ayanguwa n'aserengeta wamu n'abasajja ba Yuda okusisinkana ne kabaka Dawudi.\n17 Era ne waba naye abasajja lukumi aba Benyamini, ne Ziba omuddu w'ennyumba ya Sawulo ne batabani be kkumi na bataano n'abaddu be amakumi abiri nga bali naye; ne basomoka Yolu daani kabaka nga waali.\n18 Eryato ne liwunguka okuwungula ab'omu nnyumba ya kabaka a'okukola nga bw'anaasiima. Simeeyi mutabani wa Gera n'avuunamira kabaka ng'asomose Yoludaani.\n19 N'agamba kabaka nti Mukama wange aleme okunzisaako obutali butuukirivu, so tojjukira ekyo omuddu wo kye yakola ng'agira ekyejo ku lunaku mukama wange kabaka lwe yava mu Yerusaalemi, kirumye omwoyo kabaka.\n20 Kubanga omuddu wo amanyi nga nayonoona: laba, kyenvudde njija leero nga nze nsoose ennyumba yonna.eya Yusufu okuserengeta okusisinkana ne mukama wange kabaka.\n21 Naye Abisaayi mutabani wa Zeruyiya n'addamu n'ayogera nti Simeeyi tattibwe olwa kino kubanga yakolimira oyo Mukama gwe yafukako amafuta?\n22 Dawudi n'ayogera nti Nfaayo ki eri mmwe, mmwe batabani ba Zeruyiya, mmwe okubeera leero abalabe bange? wanaabaawo anattibwa leero mu Isiraeri? kuba simanyi nga ndi kabaka wa Isiraeri leero?\n23 Kabaka n'agamba Simeeyi nti Toofe. Kabaka n'amulayirira.\n24 Awo Mefibosesi mutabani wa Sawulo n'aserengeta okusisinkana ne kabaka; era yali tanaabanga bigere newakubadde okumwa ebirevu newakubadde okwoza engoye ze okuva ku lunaku kabaka lwe yagenderako okutuusa ku lunaku lwe yakomawo emirembe.\n25 Awo olwatuuka bwe yatuuka e Yerusaalemi okusisinkana ne kabaka, kabaka n'amugamba nti Kiki ekyakulobera okugenda nange, Mefibosesi?\n26 N'ayogera nti Mukama wange, ai kabaka, omuddu wange yannimba: kubanga omuddu wo yayogera nti Naateeka amatandiiko ku ndogoyi ngyebagale ŋŋende ne kabaka; ku banga omuddu wo mulema.\n27 Era yawaayiriza omuddu wo eri mukama wange kabaka; naye mukama wange kabaka aliŋŋanga malayika wa Katonda: kale kola ekiri mu maaso go ekirungi.\n28 Kubanga ennyumba yonna eya kitange baali bafu bufu mu maaso ga mukama wange kabaka: naye n'otuuza omuddu wo mu bo abalya ku mmeeza yo ggwe. Kale nnina nsonga ki neeyongere okukaabira kabaka?\n29 Kabaka n'amugamba nti Ekikwogeza ki nate ku bigambo byo? Nze njogera nti Ggwe ne Ziba mugabane ensi.\n30 Mefibosesi n'agamba kabaka nti Weewaawo, atwale byonna, kubanga mukama wange kabaka atuuse mirembe mu nnyumba ye ye.\n31 Awo Baluzirayi Omugireyaadi n'aserengeta okuva e Logerimu; n'asomoka Yoludaani wamu ne kabaka okumusomosa Yoludaani.\n32 Era Baluzirayi yali musajja mukadde nnyo, nga yaakamaze emyaka kinaana: era yali amuliisizza kabaka bwe yali atuula e Makanayimu; kubanga yali musajja mukulu nnyo.\n33 Kabaka n'agamba Baluzirayi nti Jjangu osomoke nange, nange ndikuliisiza wamu nange mu Yerusaalemi.\n34 Baluzirayi n'agamba kabaka nti Ennaku ez'emyaka egy'obulamu bwange zenkana wa, nnyambuke ne kabaka ŋŋende e Yerusaalemi?\n35 Leero naakamaze emyaka kinaana: nnyinza okwawulamu ebirungi n'ebibi? omuddu we, awoomerwa bye ndya oba bye nnywa? nkyayinza okuwulira eddoboozi ly'abasajja abayimba n'abakazi abayimba? kale omuddu wo yandibeeredde ki nate azitoowerera mukama wange kabaka?\n36 Omuddu wo ayagala okusomoka Yoludaani obusomosi wamu ne kabaka era olw'ekyo kabaka yandimpeeredde ki empeera eyenkanidde awo?\n37 Nkwegayiridde, omuddu wo addeyo nate afiire mu kibuga ky'ewaffe, awali entaana ya kitange ne mmange. Naye, laba, omuddu wo Kimamu; oyo ye aba asomoka ne mukama wange kabaka; era omukolanga ky'olisiima.\n38 Kabaka n'addamu nti Kimamu anaasomoka nange, era ndimukola ky'olisiima: era kyonna ky'olyagala okunteekako, ndikukikolera.\n39 Abantu bonna ne basomoka Yoludaani kabaka n'asomoka: kabaka n'anywegera Baluzirayi n'amusabira omukisa; n'addayo mu kifo kye ye.\n40 Awo kabaka n'asomoka n'agenda e Girugaali, Kimamu n'asomoka naye: abantu bonna aba Yuda ne basomosa kabaka era n'ekitundu ky'abantu ba Isiraeri.\n41 Awo, laba, abasajja ba Isiraeri bonna ne bajja eri kabaka ne bagamba kabaka nti Baganda baffe abasajja ba Yuda bakubbidde ki, ne basomosa Yoludaani kabaka n'ab'omu nnyumba ye n'abasajja ba Dawudi bonna wamu naye?\n42 Awo abasajja ba Yuda bonna ne baddamu abasajja ba Isiraeri nti Kubanga kabaka atuli kumpi mu luganda: kale musunguwalira ki olw'ekigambo ekyo? twali tulidde n'akatono ekintu kyonna ekya kabaka? oba atuwadde ekirabo kyonna?\n43 Awo abasajja ba Isiraeri ne baddamu abasajja ba Yuda ne boogera nti Ebitundu kkumi ebya kabaka byaffe, era ffe tulina bingi mu Dawudi okukira mmwe: kale mwatunyoomera ki obutasooka kubuuza ffe nga muteesa naffe okukomyawo kabaka waffe? Ebigambo eby'abasajja ba Yuda ne bisinga obukambwe ebigambo eby'abasajja ba Isiraeri.\n1 Awo omusajja wa Beriali yali ali eyo, erinnya lye Seba, mutabani wa Bikuli, Omubenyamini: n'afuuwa ekkondeere n'ayogera nti Tetulina mugabo mu Dawudi so tetulina busika mu mutabani wa Yese: mudde buli muntu mu weema ze, ggwe Isiraeri.\n2 Awo abasajja ba Isiraeri bonna ne baddayo okuleka okugoberera Dawudi ne bagoberera Seba mutabani wa Bikuli: naye abasajja ba Yuda ne beegatta ne kabaka waabwe, okuva ku Yoludaani okutuuka e Yerusaalemi.\n3 Awo Dawudi n'ajja' mu nnyumba ye e Yerusaalemi; kabaka n'atwala abakazi kkumi abazaana be, be yali alese okukuuma ennyumba, n'abateeka mu kkomera n'abaliisanga, naye n'atayingira gye bali. Awo ne basibibwa okutuusa ku lunaku kwe baafiira nga tebalina ba bbaabwe.\n4 Awo kabaka n'agamba Amasa nti Mpitira abasajja ba Yuda bakugtlaane ennaku ssatu nga tezinnayitawo, naawe obeeranga wano.\n5 Awo Amasa n'agenda okukurlnaanya Yuda: naye n'amala ebiro okukira bye yamuteekerawo.\n6 Dawudi n'agamba Abisaayi nti Kaakano Seba mutabani wa Bikuli alitukola obubi okusinga Abusaalomu bwe yakola: twala abaddu ba mukama wo omugoberere aleme okugenda mu bibuga ebiriko enkomera n'awona okuva mu maaso gaffe.\n7 Ne wafuluma okumugoberera abasajja ba Yowaabu n'Abakeresi n'Abaperesi n'abasajja bonna ab'amaanyi: ne bava mu Yerusaalemi okuyigganya Seba mutabani wa Bikuli.\n8 Bwe baatuuka ku jjinja eddene eriri mu Gibyoni, Amasa n'ajja okubasisinkana. Era Yowaabu yali yeesibye ebyambalo bye eby'entalo bye yayambala, era nga kuliko olukoba n'ekitala nga kisibiddwa mu kiwato kye mu kiraato kyakyo; awo ng'afuluma n'ekisowokamu ne kigwa.\n9 Yowaabu n'agamba Amasa nti Oli mirembe, muganda wange? Yowaabu n'akwata Amasa ku kirevu n'omukono gwe ogwa ddyo okumunywegera.\n10 Naye Amasa n'atassaayo mwoyo eri ekitala ekyali mu mukono gwa Yowaabu: n'amufumisa ekyo olubuto n'ayiwa ebyenda bye wansi n'atamufumita lwa kubiri; n'afa. Yowaabu ne Abisaayi muganda we ne bayigganya Seba mutabani wa Bikuli.\n11 Awo ne wayimirira wali omu ku balenzi ba Yowaabu n'ayogera nti Ayagala Yowaabu era ali ku luuyi lwa Dawudi agoberere Yowaabu.\n12 Era Amasa yali agalamidde nga yeekulukuunya mu musaayi gwe wakati mu luguudo. Awo omusajja oyo bwe yalaba ng'abantu bonna bayimiridde buyimirizi, n'asitula Amasa n'amuggya mu luguudo n'amutwala ku ttale, n'amusuulako ekyambalo, gwe yalaba buli amuyitako ng'ayimirira.\n13 Awo bwe yaggibwa mu luguudo, abantu bonna ne beeyongerayo nga bagoberera Yowaabu, okuyigganya Seba mutabani wa Bikuli.\n14 N'atambula n'abunya ebika byonna ebya Isiraeri n'atuuka e Aberi ne Besumaaka n'Ababeri bonna: ne bakuŋŋaana ne bamugoberera nabo.\n15 Ne bajja ne bamuzingiza mu Aberi eky'e Besumaaka, ne batuuma ekifunvu ku kibuga nga kyolekera ekigo: abantu bonna abaali ne Yowaabu ne bakoonanga bbugwe okumusuula.\n16 Awo omukazi ow'amagezi n'ayogerera waggulu ng'ayima mu kibuga nti Muwulire, muwulire; mbeegayiridde, mugambe Yowaabu nti Sembera wano njogere naawe.\n17 N'amusemberera; omukazi n'ayogera nti Ggwe Yowaabu? N'addamu nti Nze nzuuyo. N'alyoka amugamba nti Wulira ebigambo eby'omuzaana wo. N'addamu nti Mpulira.\n18 N'alyoka ayogera nti Edda baayogeranga nti Tebalirema kubuuliza magezi e Yaberi: ne bamalira awo ekigambo.\n19 Nze ndi wa ku abo abaagala emirembe era abeesigwa mu Isiraeri: oyagala okuzikiriza ekibuga ne nnyina w'abaana mu Isiraeri: oyagalira ki okumira obusika bwa Mukama?\n20 Yowaabu n'addamu n'ayogera nti Kiddire eri, kiddire eri nze okumira oba okuzikiriza.\n21 Ekigambo si bwe kiri bwe kityo: naye omusajja ow'ensi ey'ensozi eya Efulayimu, erinnya lye Seba mutabani wa Bikuli, agololedde omukono gwe ku kabaka, ku Dawudi: mumuweeyo ye yekka, nange n'ava ku kibuga. Omukazi n'agamba Yowaabu nti Laba, omutwe gwe gunaakasukibwa eri ggwe ku bbugwe.\n22 Awo omukazi n'agenda eri abantu bonna n'amagezi ge. Ne bamusalako omutwe Seba mutabani wa Bikuli, ne bagukasuka eri Yowaabu. N'afuuwa ekkondeere, ne basaasaana okuva ku kibuga, buli muntu mu weems ve. Yowaabu n'addayo e Yenisaalemi eri kabaka.\n23 Awo Yowaabu ye yali omukulu w'eggye lyonna erya Isiraeri: ne Benaya mutabani wa Yekoyaada ye yali omukulu w'Abakeresi n'Abaperesi;\n24 ne Adolaamu ye yali omusolooza w'omusolo: ne Yekosafaati mutabani wa Akirudi ye yali omujjukiza:\n25 ne Seva ye yali omuwandiisi: ne Zadooki ne Abiyasaali be baali bakabona:\n26 ne Ira Omuyayiri naye yali mukulu wa Dawudi.\n1 Awo ne waba enjala ku mirembe gya Dawudi emyaka esatu buli mwaka nga guddirira gunnaagwo; Dawudi n'anoonya amaaso ga Mukama.\tMukama n'ayegera nti Lwa Sawulo na lwa nnyumba ye ey'omusaayi, kubanga yatta Abagibyoni.\n2 Kabaka n'ayita Abagibyoni n'abagamba: (era Abagibyoni tebaali ba ku baana ba Isiraeri naye ba ku kitimdu ekyasigala eky'Abamoli; n'abaana ba Isiraeri baali babalayiridde: Sawulo n'ayagala okubatta ng'akwatiddwa obuggya olw'abaana ba Isiraeri ne Yuda:)\n3 Dawudi n'agamba Abagibyoni nti Naabakolera ki? era naatangirira na ki, mulyoke musabire omukisa obusika bwa Mukama?\n4 Awo Abagibyoni ne bamugamba nti si kigambo kya ffeeza oba zaabu eri ffe ne Sawulo oba nnyumba ye; so tekitusaanira kutta muntu yenna mu Isiraeri. N'ayogera nti Kyemunaayogera naakibakolera.\n5 Ne bagamba kabaka nti Omusajja eyatuzikiriza n'atusalira amagezi, tumalibwewo obutabeera mu nsalo zonna eza Isiraeri,\n6 baweeyo eri ffe abasajja musanvu ku batabani be, tubawanike eri Mukama mu Gibeya ekya Sawulo omulonde wa Mukama. Kabaka n'ayogera nti Ndibawaayo.\n7 Naye kabaka n'asonyiwa Mefibosesi mutabani wa Yonasaani mutabani wa Sawulo, olw'ekirayiro kya Mukama ekyali wakati waabwe, wakati wa Dawudi ne Yonasaani mutabani wa Sawulo.\n8 Naye kabaka n'atwala batabani ba Lizupa muwala wa Aya bombi, be yazaalira Sawulo, Alumoni ne Mefibosesi: ne batabani ba Mikali muwala wa Sawulo abataano, be yazaalira Aduliyeri mutabani wa Baluzirayi Omumekolasi:\n9 n'abawaayo mu mikono gy'Abagibyoni, ne babawanikira ku lusozi mu maaso ga Mukama, ne bafiira wamu (bonna) omusanvu: era battibwa mu biro eby'amakungula nga kyebijje bisooke, amakungula ga sayiri nga gatanudde okubaawo.\n10 Awo Lizupa muwala wa Aya n'addira ebibukutu n'abyeyalira ku lwazi, okuva ku makungula we gaasookera okutuusa amazzi lwe gabafukibwako agava mu ggulu; n'ataganya nnyonyi za mu bbanga kubagwako emisana newakubadde ensolo ez'omu nsiko ekiro.\n11 Ne babuulira Dawudi Lizupa muwala wa Aya, omuzaana wa Sawulo, bye yakola.\n12 Dawudi n'agenda n'aggya amagumba ga Sawulo n'amagumba ga Yonasaani mutabani we ku basajja ab'e Yabesugireyaadi, abaali bagabbye mu luguudo olw'e Besusani Abafirisuuti gye baagawanikira ku lunaku Abafirisuuti kwe battira Sawulo e Girubowa:\n13 n'aggyayo amagumba ga Sawulo n'amagumba ga Yonasaani mutabani we; ne bakuŋŋaanya amagumba g'abo abaawanikibwa.\n14 Ne baziika amagumba ga Sawulo ne Yonasaani mutabani we mu nsi ya Benyamini mu Zeera mu ntaana ya Kiisi kitaawe: ne bakola byonna kabaka bye yalagira. Awo oluvannyuma lw'ebyo Katonda ne yeegayirirwa ensi.\n15 Awo Abafirisuuti ne balwana nate ne Isiraeri; Dawudi n'aserengeta n'abaddu be wamu naye n'alwana n'Abafirisuuti: Dawudi n'ayongobera.\n16 Awo Isubibenobu ow'oku baana b'erintu liri, obuzito bw'effumu lye sekeri za kikomo ebikumi bisatu, nga yeesibye (ekitala) ekiggya, n'ayagala okutta Dawudi.\n17 Naye Abisaayi mutabani wa Zeruyiya n'amuddukirira n'afumita Omufirisuuti n'amutta. Awo abasajja ba Dawudi ne bamulayiyira nga boogera nti Tokyatabaala naffe oleme okuzikiza ettabaaza ya Isiraeri.\n18 Awo olwatuuka oluvannyuma lw'ebyo ne waba nate entalo n'Abafirisuuti e Gobu: awo Sibbekayi Omukusasi n'atta Safu ow'oku baana b'erintu liri.\n19 Awo ne waba nate entalo n'Abafirisuuu e Gobu; awo Erukanani mutabani wa Yaale-ole-gimu Omubesirekemu n'atta Goliyaasi Omugitti, olunyago lw'effumu lye lwaliŋŋnga omuti ogulukirwako engoye.\n20 Ne waba nate entalo e Gaasi, ne wabaayo omusajja omuwanvu ennyo, eyalina engalo omukaaga ku buli mukono n'obugere omukaaga ku buli kigere, omuwendo gwabyo abiri mu bina; era naye yazaalirwa erintu liri.\n21 Awo bwe yasoomoza Isiraeri, Yonasaani mutabani wa Simeeyi muganda wa Dawudi n'amutta.\n22 Abo abaana baazaalirwa erintu liri e Gaasi; ne bagwa n'omukono gwa Dawudi n'omukono gw'abaddu be.\n1 Awo Dawudi n'agamba Mukama ebigambo eby'oluyimba luno ku lunaku Mukama kwe yamuwonyeza mu mukono gw'abalabe be bonna ne mu mukono gwa Sawulo:\n2 n'ayogera nti\nMukama lwe lwazi lwange era ekigo kyange era omulokozi wange, owange nze;\n3 Katonda ow'olwazi lwange, oyo gwe nneesiganga; Engabo yange, era ejjembe ery'obulokozi bwange, ekigo kyange ekiwanvu, era ekiddukiro kyange; Omulokozi wange, ggwe omponya mu kyejo.\n4 Naakaabira Mukama, asaanidde okutenderezebwa: Bwe ntyo bwe nnaalokokanga eri abalabe bange.\n5 Kubanga amayengo ag'okufa gazingiza, Amataba ag'obutatya Katonda ne gantiisa.\n6 Emigwa egy'emagombe gyanneetooloola: Ebyambika eby'okufa byantuukako.\n7 Bwe nnalaba ennaku ne nkaabira Mukama, Weewaawo, nakaabira Katonda wange: N'awulira eddoboozi lyange ng'ayima mu yeekalu ye, Okukaaba kwange ne kutuuka mu matu ge.\n8 Ensi n'eryoka esagaasagana n'ekankana, Emisingi gy'eggulu ne gijjulukuka Ne gikankanyizibwa, kubanga asunguwadde.\n9 Omukka ne gunyooka okuva mu nnyindo ze, N'omuliro ogwava mu kamwa ke ne gwokya: Ne gukwata amanda.\n10 Yakutamya n'eggulu n'aserengeta; Ekizikiza ekiziyivu ne kiba wansi w'ebigere bye.\n11 Ne yeebagala kerubi n'abuuka: Weewaawo, yalabikira ku biwawaatiro by'empewo.\n12 N'afuula ekizikiza okuba eweema ezimwetooloola: Amazzi we gakuŋŋaanira, ebire ebiziyivu eby'omu ggulu.\n13 Okumasamasa okwali mu maaso ge Ne kwasa amanda ag'omuliro.\n14 Mukama n'abwatuka ng'ayima mu ggulu, Ali waggulu ennyo n'aleeta eddoboozi lye.\n15 N'alasa obusaale n'abasaasaanya; N'aweereza okumyansa n'abeeraliikiriza.\n16 Awo ensalosalo ez'ennyanja ne ziryoka zirabika, Emisingi gy'ensi ne gyeruka, Olw'okunenya kwa Mukama, Olw'okufuuwa omukka ogw'omu nnyindo ze.\n17 Yatuma ng'ayima waggulu n'antwala; N'ampalula n'anziya mu mazzi amangi;\n18 N'amponya eri omulabe wange ow'amaanyi, Eri abo abaankyawa; kubanga bannyinga amaanyi.\n19 Bangwako ku lunaku kwe nnalabira ennaku: Naye Mukama ye yannyweza\n20 Era n'anfulumya n'andeeta mu kifo ekigazi: Yamponya kubanga yansanyukira.\n21 Mukama yampa empeera ng'obutuukirivu bwange bwe bwali: Ansasudde ng'obulongoofu bw'engalo zange bwe bwali.\n22 Kubanga nakuumanga amakubo ga Mukama, So sidanga ku Katonda wange lwa kyejo.\n23 Kubanga emisango gye gyonna gy'abanga mu maaso gange: N'amateeka ge sigavangamu.\n24 Era nabanga eyatuukirira eri ye, ne nneekuuma mu butali butuukirivu bwange.\n25 Mukama kyavudde\tansasula ng'obutuukirivu bwange bwe bwali: Ng'obulongoofu bwange bwe bwali mu maaso ge.\n26 Awali ow'ekisa oneeraganga wa kisa, Awali omuatu eyatuukirira oneeraganga mutuukirivu;\n27 Awali omulongoofu oneeraganga mulongoofu; Era awali omukakanyavu oneeraganga aziyiza.\n28 Era olirokola abantu abaabonyabonyezebwa: Naye amaaso go gatunuulira ab'amalala obasse wansi.\n29 Kubanga ggwe ttabaaza yange, ai Mukama: Era Mukama alyakira ekizikiza kyange.\n30 Kubanga ku lulwo nziruka mbiro ne nnumba ekibiina: Ku lwa Katonda wange mbuuka ekigo:\n31 Katonda ekkubo lye lyaruukirira: Ekigambo kya Mukama kyakemebwa; Oyo ye ngabo eri abo bonna abamwesiga.\n32 Kubanga ani Katonda wabula Mukama? Oba ani lwazi wabula Katonda waffe?\n33 Katonda kye kigo kyange eky'amaanyi: Era alutltlamya eyatuukirira mu kkubo lye.\n34 Afuula ebigere bye okuba (ng'ebigere) by'ennangaazi: Era anteeka ku bifo byange ebigulumivu.\n35 Ayigiriza engalo zange okulwana; Emikono gyange ne gitega omutego ogw'ekikomo.\n36 Era ompadde engabo ey'obulokozi bwo: N'obuwombeefu bwo bungulumizizza.\n37 Wagaziya ebisinde byange wansi wange, Ebigere byange ne bitaseerera.\n38 Nayigganya abalabe bag, ne mbazikiriza; So saakyuka nate nga tebannamalibwawo.\n39 Era mbamazeewo ne mbafumitira ddala n'okuyinza ne batayinza kugolokoka: Weewaawo, bagudde wansi w'ebigere byange.\n40 Kubanga onsibye amaanyi ag'okulwana: Owangudde wansi wange abo abangolokokerako.\n41 Era abalabe bange obankubizza amabega, nzikirize abo abankyawa.\n42 Baatunula naye tewali wa kulokola; Baatunuulira Mukama naye n'atabaddamu.\n43 Awo ne mbasekuIirasekulira ddala ng'enfuufu ey'oku nsi, Nabasamba ng'ebitosi eby'omu nguudo ne mbasaasaanya.\n44 Era omponyezza mu kuwakana kw'abantu bange; N'onkuuma okuba omutwe gw'amawanga: Eggwanga lye ssimanyanga Lirimpeereza.\n45 Bannaggwanga balinjeemulukukira: Nga kyebajje bampulire baliŋŋondera.\n46 Bannaggwanga baliggweerera, Era baliva mu bifo byabwe eby'ekyama nga bakankana.\n47 Mukama mulamu; era lwazi lwange atenderezebwe; Agulumizibwe Katonda ow'olwazi olw'obulokozi bwange:\n48 Ye Katonda ampaIanira eggwanga, N'assa amawanga wansi wange,\n49 Era anziya mu balabe bange: Weewaawo, ongulumiza okusinga abo abangolokokerako: Omponya eri omusajja ow'ekyejo.\n50 Kyennaava nkwebaza, ai Mukama, mu mawanga, ne nnyimba okutendereza erinnya lyo.\n51 Awa kabaka we obulokozi obunene: Era amukola eby'ekisa ekingi oyo gwe yafukako amafuta, Dawudi n'ezzadde lye emirembe gyonna.\n1 bino bye bigambo bya Dawudi eby'enkomerero. Dawudi mutabani wa Yese ayogera, Era omusajja eyagulumizibwa waggulu ayogera, Katonda wa Yakobo gwe yafukako amafuta, Era asanyusa olwa zabbuli za Isiraeri:\n2 Omwoyo gwa Mukama gw'ayogerera mu nze, Ekigambo kye ne kiba ku lulimi lwange.\n3 Katonda wa Isiraeri yayogera, Lwazi lwa Isiraeri yaŋŋamba: Omuntu afuga abantu n'obutuukirivu, Afuga ng'atya Katonda,\n4 Aliba ng'omusana gw'enkya, enjuba bw'evaayo, Obudde obw'enkya obutaliiko bire; Omuddo omugonvu (bwe guva) mu ttaka, Olw'okwaka okutangalijja enkuba ng'ekedde.\n5 Mazima ennyumba yange si bw'eri bw'etyo eri Katonda; Naye yalagaana nange endagaano eterivaawo, Eyeeteeseteese mu byonna era ey'enkalakkalira; Kubanga bwe bulokozi bwange bwonna era kye nneegomba kyonna, Newakubadde nga takikuza.\n6 Naye abatatya Katonda bonna baliba ng'amaggwa ag'okusindikibwa, Kubanga tegayinza kukwatibwa na mukono:\n7 Naye omuntu agakomako Kimugwanira okubeerera ddala n'ekyuma n'olunyago lw'effumu; Era galyokerwa ddala omulizo mu kifo kyago.\n8 Gano ge mannya ag'abasajja ab'amaanyi Dawudi be yalina: Yosebubasusebesi Omutakemoni, omukulu w'sbaami; era bwe yali bw'atyo Adino Omwezeni, eyalwana n'olunaana abattirwa awamu.\n9 Ereazaali n'amuddirira mutabani wa Dodayi omwana w'Omwakoki omu ku basajja abasatu ab'amaanyi abaali ne Dawudi, bwe baasoomoza Abafirisuuti abaali bakuŋŋaanidde eyo okulwana, n'abasajja ba Isiraeri nga bagenze:\n10 n'agolokoka n'atta Abafirisuuti omukono gwe ne gukoowa, omukono gwe ne gwegatta n'ekitala: Mukama n'aleeta okuwar.gula okunene ku lunaku olwo; abantu ne baddayo ennyuma we okunyaga obunyazi.\n11 Ne Samma mutabani wa Agee Omukalali ye yamuddirira. Awo Abafirisuuti baali bakuŋŋaanye okuba ekibiina awaali omusiri ogw'ebijanjaalo; abantu ne badduka Abafirisuuti.\n12 Naye ye n'ayimirira wakati mu musiri n'agukuuma n'atta Abafirisuuti: Mukama n'aleeta okuwangula okunene.\n13 N'abasatu ku bakulu amakumi asatu ne baserengeta ne bajja eri Dawudi mu biro eby'amakungula eri empuku Adulamu; n'ekibiina ky'Abafirisuuti baali basiisidde mu kiwonvu Lefayimu.\n14 Era Dawudi yali mu mpuku mu biro ebyo n'Abafirisuuti ab'omu kigo baali mu Besirekemu.\n15 Awo Dawudi ne yeegomba n'ayogera nti Singa wabaddewo anaanywesa amazzi agava mu luzzi olw'e Besirekemu oluli ku wankaaki!\n16 N'abasajja\tabasatu ab'amaanyi ne bawaguza mu ggye ly'Abafirisuuti ne basena amazzi mu luzzi olw'e Besirekemu, olwali ku wankaaki, ne bagatwala ne bagaleetera Dawudi: naye n'atakkiriza kunywako, naye n'agafuka eri Mukama.\n17 N'ayogera nti Kiddire eri, ai Mukama, nze okukola kino: nnywe omusaayi gw'abasajja abagenze n'obulamu bwabwe? kyeyava agaana okunywako. Ebyo abasajja abasatu ab'amaanyi bye baakola.\n18 Ne Abisaayi muganda wa Yowaabu mutabani wa Zeruyiya ye yali omukulu w'abasatu abo. N'agalula effumu lye okulwana n'ebikumi bisatu n'abatta n'aba n'erinnya mu abo abasatu:\n19 Teyali wa kitiibwa okusinga abasatu abo? kyeyava afuuka omukulu waabwe: era naye teyatuuka ku basatu abo ab'olubereberye.\n20 Ne Benaya mutabani wa Yekoyaada omwana w'omusajja omuzira ow'e Kabuzeeri, eyakola eby'amaanyi, n'atta batabani ba Aliyeri wa Mowaabu bombi: era yaserengeta n'atta empologoma wakati mu bunnya mu biro eby'omuzira:\n21 era yatta Omumisiri, omusajja omulungi: era Omumisiri yali akutte effumu mu mukono gwe; naye n'aserengeta gy'ali ng'alina omuggo, n'asika effumu n'aliggya mu mukono gw'Omumisiri n'amutta n'effumu lye ye.\n22 Ebyo Benaya mutabani wa Yekoyaada bye yakola n'aba n'erinnya mu basatu abo ab'amaanyi.\n23 Yasinga ekitiibwa abo amakumi asatu naye teyatuuka ku basatu abo ab'olubereberye. Dawudi n'amufuula omukulu w'abakuumi.\n24 Ne Asakeri muganda wa Yowaabu yali wa ku makumi asatu abo: Erukanani mutabani wa Dodo Omubesirekemu;\n25 Samma Omukalodi; Erika Omukalodi;\n26 Kerezi Omupaluti, Ira mutabani wa Ikkesi Omutekowa;\n27 Abiyezeri Omwanasosi, Mebunnayi Omukussai;\n28 Zalumoni Omwakowa, Makalayi Omunetofa;\n29 Kerebu mutabani wa Baana Omunetofa, Ittayi mutabani wa Libayi ow'e Gibeya eky'abaana ba Benyamini;\n30 Benaya Omupirasoni, Kiddayi ow'oku bugga obw'e Geyaasi;\n31 Abi-aluboni Omwalubasi, Azumavesi Omubalukumi;\n32 Eriyaba Omusaaluboni, batabani ba Yaseni, Yonasaani;\n33 Samma Omukalali, Akiyamu mutabani wa Salali Omwalali;\n34 Erifereti mutabani wa Akasubayi omwana w'omu Maakasi, Eriyamu mutabani wa Akisoferi Omugiro;\n35 Kezulo Omukalumeeri, Paalayi Omwalubi;\n36 Igali mutabani wa Nasani ow'e Zoba, Bani Omugaadi;\n37 Zereki Omwamoni, Nakalayi Omubeerosi, abaatwaliranga ebyokulwanyisa Yowaabu mutabani wa Zeruyiya;\n38 Ira Omuyisuli, Galebu Omuyisuli;\n39 Uliya Omukiiti: omuwendo gwa bonna amakumi asatu mu musanvu.\n1 Awo obusungu ne bumukwata nate Mukama eri Isiraeri, n'abaweerera Dawudi ng'ayogera nti Genda obale Isiraeri ne Yuda.\n2 Awo kabaka n'agamba Yowaabu omukulu w'eggye eyali naye nti Genda nno oyiteeyite mu bika bya Isiraeri byonna, okuva e Ddaani okutuuka e Beeruseba, mubale abantu ntegeere omuwendo gw'abantu.\n3 Yowaabu n'agamba kabaka nti Mukama Katonda wo ayongere nno ku bantu, bwe benkana obungi, emirundi kikumi, n'amaaso ga mukama wange kabaka gakirabe: naye mukama wange kabaka lwaki okusanyukira ekigambo ekyo?\n4 Naye ekigambo kya kabaka ne kisinga Yowaabu n'abakulu b'eggye. Yowaabu n'abakulu b'eggye ne bava mu maaso ga kabaka okubala abantu ba Isiraeri.\n5 Ne basomoka Yoludaani ne basiisira mu Aloweri, ku luuyi olwa ddyo olw'ekibuga ekiri mu kiwonvu kya Gaadi n'okutuuka e Yazeri:\n6 ne balyoka batuuka e Gireyaadi ne mu nsi ey'e Tatimukodusi; ne batuuka e Dani-yaani ne beetooloola okutuuka e Sidoni,\n7 ne batuuka ku kigo eky'e Ttuulo, ne mu bibuga byotma eby'Abakiivi n'eby'Abakanani: ne bamalira ku bukiika obwa ddyo obwa Yuda e Beeruseba.\n8 Awo bwe baamala okuyitaayita mu nsi yonna, ne bajja e Yerusaalemi emyezi mwenda ko ennaku abiri nga giyiseewo.\n9 Yowaabu n'awa kabaka omuwendo gw'abantu gwe babaze: era waaliwo mu Isiraeri abasajja abazira obusiriivu munaana abaasowolanga ebitala; n'abasajja ba Yuda baali abasajja obusiriivu butaano.\n10 Awo omwoyo ne guluma Dawudi bwe yamala okubala abantu. Dawudi n'agamba Mukama nti Nnyonoonye nnyo olw'ekyo kye nkoze: naye kaakano, ai Mukama, nkwegayiridde, ggyawo obutali butuukirivu bw'omuddu wo; kubanga nkoze eby'obusirusiru bungi nnyo.\n11 Awo Dawudi bwe yagolokoka enkya, ekigambo kya Mukama ne kijjira nnabbi Gaadi, omulabi wa Dawudi, ng'ayogera nti\n12 Genda ogambe Dawudi nti Bw'atyo bw'ayogera Mukama nti Nkuteekeddewo bino bisatu; weerobozeeko ekimu nkukikole.\n13 Awo Gaadi n'ajja eri Dawudi n'amubuulira n'amugamba nti Emyaka egy'enjala musanvu girikujjira mu nsi yo? Oba oliddukira emyezi esatu mu maaso g'abalabe bo, bo nga bakuyigganya? oba walibaawo ennaku ssatu eza kawumpuli mu nsi yo? teesa nno olowooze bwe mba mmuddamu oyo antumye.\n14 Awo Dawudi n'agamba Gaadi nti Nsobeddwa nnyo: tugwe nno mu mukono gwa Mukama; kubanga okusaasira kwe kungi: ne ssigwa mu mukono gwa bantu.\n15 Awo Mukama n'aleeta kawumpuli ku Isiraeri okuva enkya okutuuka mu biro ebyateekebwawo: awo ku bantu ne kufaako abasajja obukumi musanvu okuva e Ddaani okutuuka e Beeruseba.\n16 Awo malayika bwe yagolola omukono gwe eri Yerusaalemi okukizikiriza, Mukama ne yejjusa ekibi, n'agamba malayika eyazikiriza abantu nti Kinaamala; zzaayo kaakano omukono gwo. Era malayika wa Mukama yali ku gguuliro lya Alawuna Omuyebusi.\n17 Awo Dawudi n'agamba Mukama bwe yalaba malayika eyalwaza abantu n'ayogera nti Laba, nze nnyonoonye, era nze nkoze eby'obubambaavu: naye endiga zino, bakoze ki bo? nkwegayiridde, omukono gwo gulwane nange n'ennyumba ya kitange.\n18 Awo Gaadi n'ajja eri Dawudi ku lunaku olwo n'amugamba nti Yambuka ozimbire Mukama ekyoto mu gguuliro lya Alawuna Omuyebusi.\n19 Awo Dawudi n'ayambuka nga Gaadi bwe yayogera nga Mukama bwe yalagira.\n20 Awo Alawuna n'atunula n'alaba kabaka n'abaddu be nga bajja nga bamusemberera: Alawuna n'afuluma n'avuunama amaaso ge mu maaso ga kabaka.\n21 Awo Alawuna n'ayogera nti Mukama wange kabaka ajjiridde ki eri omuddu we? Dawudi n'ayogera nti Okugutaana naawe egguuliro; okuzimbira Mukama ekyoto, kawumpuli aziyizibwe mu bantu.\n22 Alawuna n'agamba Dawudi nti Mukama wange kabaka atwale aweeyo by'anaasiima byonna: laba, ente ez'ekiweebwayo ekyokebwa, n'ebintu ebiwuula n'amatandiiko g'ente okuba enku:\n23 bino byonna, ai kabaka, Alawuna abiwa kabaka. Alawuna n'agamba kabaka nti Mukama Katonda wo akukkirize.\n24 Kabaka n'agamba Alawuna nti Nedda; naye n'aligulaana naawe n'ebintu; so siiweeyo ebiweebwayo ebyokebwa eri Mukama Katonda wange ebitanzitidde byange. Awo Dawudi n'agula egguuliro n'ente ne sekeri eza ffeeza ataano.\n25 Awo Dawudi n'azimbira eyo ekyoto eri Mukama, n'awaayo ebiweebwayo ebyokebwa n'ebiweebwayo olw'emirembe. Awo Mukama ne yeegayiririrwa ensi, kawumpuli n'aziyizibwa mu Isiraeri.


Bukedde Online - Aba Lufula beekalakaasizza olwa bbeeyi y’amaliba\nBakatikkiro b'ebika bafunye essuubi ly'okununula ettaka ly'ebika...\nRenah Nalumansi azaalidde maneja we omusika\nMutabani, buno bwe butaka bwaffe\nNakakande yeeriisa nkuuli mu Miss World\nAba Lufula beekalakaasizza olwa bbeeyi y’amaliba\nKatureebe ataddewo akakiiko ku balamuzi abalyake...\nAbeesenza ku ttaka e Kamwokya balabudde yinvesita...\nAdded 20th August 2019\nABASUUBUZI b’ente mu lufula esangibwa ku luguudo lwa Port Bell batabuse ne basalaasala amaliba n’okusuula emisanvu okutangira mmotoka ezigatwala nga beemulugunya ku bbeeyi eya wansi kwe bagabagulirako.\nBya HANNINGTON NKALUBO\nBaggyeeyo amajambiya n’ebiso ne bawera okutuusa obulabe ku muntu yenna anaabatambaala era bwe batyo ne bagasalaasala gonna nga balaga obutali bumativu. Baalabye ng’abasuubuzi bamaze okugakuhhaanya ne bagabaggyako ne batandika okugasalaasala.\nAbamu baasudde emisanvu mu kkubo okutangira mmotoka okugafulumya. Abasuuubuzi baayombye nga bagamba nti baabasibako kkampuni bbiri zokka okubagulako amaliba endala ne bazikugira.\nSsentebe Joseph Ssebulime ng’aliko byannyonnyola ku ttaka ly’e Kamwokya.\nBaayongeddeko nti pulezidenti Museveni yali yabasuubiza okubazimbira ekyuma ekigalongoosa naye nga bikyali biwanvu. Ssentebe w’abakola mu maliba Abdulnoor Mulo, baamulumirizza okuba mu lukwe kyokka yabakakkanyizza n’abannyonnyola nga naye bw’akosebwa kyenkanyi.\nYagambye nti; “Gavumenti eggyako omusolo gwa butundu 0.8 ku buli kkiro kyokka nagwo mungi .\nAmaliba agatali malongoose gassibwako obukwakkulizo obutafuluma bweru wa ggwanga”. Abasuubuzi abamu baategeezezza nti waliwo ababawa looni abavuddeko bbeeyi y’amaliba okukka wansi nga bagabagulako ku ssente ntono.\nSsentebe w’abasuubuzi bonna mu lufula Abbey Mugumba yasabye Gavumenti ebayambe balinnyise ku bbeeyi y’amaliba ng’ebazimbira ekyuma ekigalongoosa.\nYategeezezza nti abasuubuzi baddembe okugaana okugatunda kubanga gaabwe era balina obukulembeze obwesalirawo ekyokukola kyokka takkiriza ffujjo wadde okulemesa abaagala okutunda okukola kye baagala.\nBangi beemulugunya nti amagoba agandibadde gava ku ddiba nga bwe kyali edda kati tebakyagafuna kubanga eddiba lyonna balibagulako 6,000/- zokka ate nga lyali lya 60,000/- .\nBagamba nti singa bakkirizibwa okugafulumya eggwanga naddala DRC, gasobola okulinnya.\nOmutuuze ng’alaga ekyapa Ssenfuka kye yamuwa ng’amaze okwegula.\nSiyinza kuva mu ofiisi ya KCCA lwa bigambo - Kitaka\nEbya Ebya Kusasira n’aba NRM bituuse mu Kabineeti\nPoliisi ekunyizza omusumba Mbonye\nLeero mu mboozi y'omukenkufu tukulaze engeri butto w'ekisubi gy'awonyaamu omutwe n'okusikiriza enjuki mu nnimiro\nLeero mu mboozi y'omukenkufu tukulaze engeri gy'oyinza okukozesaamu butto wa Kabakanjagala okwongera amaanyi mu basirikale b'omubiri\nEbyokusengula abantu mu Lwera\nBakatikkiro b'ebika bafunye essuubi...\nSsaabawolereza wa Mmengo, Christopher Bwanika yasabye ebika okuwandiisa enkiiko z'abayima era balambike bulungi...\nRenah Nalumansi azaalidde maneja...\nOmuyimbi Renah Nalumansi azaalidde Justin Bas omusika ne yeewaana "sikyali mu kiraasi ya ba laavu nigga"\nMutabani, buno bwe butaka bwaffe...\nMUTABANI wa Bobi Wine akuze. Era nga taata ow’obuvunaanyizibwa, Bobi Wine takyaleka mutabani we waka.\nNakakande yeeriisa nkuuli mu Miss...\nNNALULUNGI wa Uganda, Oliver Nakakande (owookubiri ku ddyo) ayongedde okutangaaza emikisa gye okuvuganya mu mpaka...\nEddy Kenzo Guma newange bibuuza...\nABAYIMBI Jose Chameleone ne Eddy Kenzo baabaddeko mu kivvulu kya Wizkid e Lugogo. Baalabiddwaako nga beesika mu...


Bukedde Online - Ababanja ebyobusika bazinzeeko nnamwandu ne yeggalira mu nju\nRuth Katemba yamusingira okubalirira ebitabo\nTaata alangidde abako obufere ku mbaga ya ...\nBAMULEKWA abagenze bateese ku by’okwabya olumbe lwa kitaabwe olumaze emyaka 16 nga terwabizibwa, Nnamwandu abasibidde wabweru w’ekikomera nabo ne balemerawo nga we tuwandiikidde bino baakamala ennaku nnya nga bagumbye wabweru w’ekikomera.\nBya MADINAH SSEBYALA\nBano baana b’omugenzi Hajj Ali Nsiko eyali omutuuze w’e Kireka ‘B’ mu Kira Town Council ng’alina n’amaka e Naggalama mu Mukono.\nNsiko eyali ddereeva wa takisi yaleka amayumba g’abapangisa agasoba mu 100 n’ebyobugagga ebibalirirwamu obukadde obusoba mu 100. Abaana bagumbye wabweru w’ekikomera ky’amaka ga kitaabwe oluvannyuma lwa Nnamwandu Jalia Nakamatte okubasibira wabweru bwe baabadde bagenze okutuuzaayo enkiiko z’okwabya olumbe lwa kitaabwe.\nBamulekwa abasoba mu 25 nga bakulemberwamu mukulu waabwe Badru Kityo Nsiko baategeezezza nti, okubaggalira wabweru Nnamwandu atya nti bwe banaayabya olumbe ayinza okuggyibwako obuyinza n’ebyobugagga by’omugenzi ne bigabibwa. Bagamba nti yakozesa olukujjukujju n’afuna obuyinza bw’okuddukanya ebyobugagga nga buli mwezi asolooza ssente ezisuka obukadde 20.\nBaakumye n’ekyoto awo wabweru we bafumbira era bawera nti, Namwandu oluggulawo nga nabo beesogga ennyumba yaabwe. Waliwo abamu ku baana ba Namwandu abaabadde bafulumyemu ne basanga nga babasibidde wabweru era bano be bakanyugira abali munda mu kikomera ebyokulya .\nOmulenzi omukulu, Badru Kityo Nsiko embeera eno agyogerako bwati: “ Taata bwe yafa mu 1999 ensonga twazitwala mu ofiisi y’akola ku nsonga z’abafu mu kiseera ekyo n’atusidikira omukozi mu ofiisi ye Muky. Kiyingi n’abalirira ebintu nga byali biweza obukadde 75.\nMu lukiiko twakkaanya Namwandu asolooze amayumba nga bw’aweerera abaana kyokka bye twateesa teyabissa mu nkola era tewali mwana gwe yaweerera.\nYagenda mu ofiisi ekola ku by’abafu n’afuna obuyinza n’abaana be bokka b’azaala olwo n’atandika okusolooza ssente nga buli lwe twogera ku kwabya olumbe ng’akambuwala.\nObusungu twabufuna muganda waffe Babirye Nsiko afudde bwe yakozesa obuyinza bwe yafuna mu bukyamu n’agoba omulambo okuguziika ku biggya byaffe e Naggalama ng’agamba nti tusooke tumuwandiikire atukkirize okuziika era twegatta ne tuziika ku mpaka n’oluvannyuma ne tumugaana okuddamu okusaalimbira mu maka g’ekiggya. Olwo naye n’awera nti tetulinnyanga e Kireka.\nTusazeewo obutava wano okutuusa nga batuggulidde era tugenda mu kkooti esazeemu ebbaluwa ezimuwa obuyinza bw’okudukanya ebintu byaffe.Twagala atuwe ensaasaanya ya ssente zaffe mu myaka 16 gy’amaze ng’asolooza ate twagala twabye olumbe n’ebintu byonna bigabibwe tubiggye mu mikono gy’omuntu omu.\nMuwala wa Namwandu, Fatina Nanjego yagambye nti: “Bakulu baffe abo taata yafa abagobye awaka. Obusungu maama bw’abalinako baamusibisa olwo naye n’abagaana okuddamu okulinnya mu maka . Ggwe oyinza okwagala omuntu akwagaliza ekkomera?” Omug\nMuseveni akubidde Katikkiro ssimu\nKampala ku Ssekukkulu


Bukedde Online - Omugga Kakiinga gusazeeko oluguudo\nAbantu batankanye enteekateeka ya Nytil ku...\nOwabbooda ng’ayita mu mazzi n’ebyamaguzi.\nABANTU abakozesa oluguudo oluva e Mateete okudda e Lwengo bali mu kusattira olw’omugga Kakiinga okubooga ne gusala oluguudo ekivuddeko okukalubya ebyentambula mu kitundu kino.\nKino kyegattiddwaako obutindo n’ebigoma ebyateekebwamu okwabika ne bikola empompogoma z’ebinnya nga kizibu abeebidduka okuyitawo.\nAbantu okusomoka omugga guno bamala kuggyamu ngoye n’engato okwewala okutoba. Bo abali mu kusomosa abantu n’ebyamaguzi bali ku mugano ng’omwana omuto bamusitulira ssente 2,000/- ate omukulu 5,000/- nga bwe kituuka ku bali embuto gujabagira kuba bakubisaamu emirundi ebiri.\nAbavubuka ab’amaanyi kalantiini tebayisizza bubi kubanga bakeera ku mugga guno okwekolera ensimbi nga bano beeyawudemu ebibinja bisatu omuli abasitula abaana abato, ebidduka n’ebyamaguzi.\nAbatuuze baatabukidde abakulembeze baabwe okuli minisita Sam Kuteesa, ababaka mu Palamenti Anifa Kawooya ne Joseph Ssekabiito kw’ossa Elly Muwummuza ssentebe wa sistulikiti okuba nga baabeerabira ne bakabatema nti kabatande bakomewo okubasaba obululu zijja kudda okunywa ssinga tebasitukiramu ku nsonga eno ebattudde mu kifuba.\nKansala akiikirira omuluka gw’e Kasambya-Kikukuulu, Joseph Ssebyala yasabye RDC w’e Ssembabule nti ssinga ababaka bano bazzaayo obukadde 20 obwabaweebwa gye buvuddeko baddaabirize omugga guno kubaly’ekkubo lye bakozesa okugenda mu butale ne mu malwaliro


KU KYOOTO PART 22 – OBUTONZI (NNALUBAALE SPIRITUALITY) – LUBOWA – Muwado\nIdentity & CultureReligion and Spirituality\nWaliwo amaanyi ag’empingu nga gakolera mu Bwakinene ng’omukuumi oba Omutabaazi, Omusambwa, Ejjembe nga gakolagana n’ebiwayi bibiri; Magobwe ne Kiwanuka.\nLubowa ku b’owansi akola ng’omusirikale omukulu. Obwalubowa obusanga mu bisolo, biwuka, mu muddo, mpewo ssaako abantu n’emiti.\nOmuti baguyita Lubowa era gwe nyoolanyoola n’omuzimu Lubowa\nAbantu era abeera ayitibwa Lubowa\nEmpewo ejjembe Lubowa\nOmuddo guyitibwa olubowabowa, akaddo akenyoolanyoola\nEkiwuka bakiyita Lubowa Kaasa\nMu binyonyi kiyitibwa Lubowa oluwugguwuggu\nMu misota Obwalubowa butambulira mu kinnamagoye, ekisota ekitaluma\nWaliwo olusozi ng’e Kajjansi oluyitibwa Lubowa\nWaliwo effumu eriyitibwa Lubowa\nAbasirikale bayitibwa ambambowa; Lubowa akka ku muntu n’akola eby’obuzira, okutabaala, okulwana, emirimu, okufuna ssente, n’ebirala.\nBuli akola empewo ateekwa kuwanga Jjembe lya Lubowa. Okusinga liwangibwa mu jjembe ly’embogo era mugendamu emiti miingi n’ejjinja eriva ku Lusozi Lubowa.\nLubowa abowa ebintu bingi. Akwata ababbi, agaba obuggaga, obukulu, awabula, aloosa, akangavvula abakyamu.\nMu Buganda ng’oggyeeko Kiwanuka ne Kawumpuli, ly’ejjembe ekkulu.\nWaliwo olusozi Lubowa abantu gye bagenda okusinza n’okufuna amaanyi n’emmanyiso. Katonda yeeyambisa Lubowa okubowa abakyamu, okubasiba babonerezebwe basobole okubatereeza mu mbeera entuufu.\nAbakozesa ebintu bya Lubowa babikozesa okukola bye baagala okutuukako.\nWazira waaliwo amayembe amalala mangi agakolera wamu ne Lubowa nga gano;\nKuwalire – Mutabaazi awabula\nNnamuzinda – Mutabaazi azingako\nNnambaga – Mutabaazi obukessi\nMulengera – Mutabaazi alumba\nKasajja – Mutabaazi atinda\nLukoma – Mutabaazi akola enteekateeka (ppulaani)\nKalondoozi – Mutabaazi anoonyereza\nSsebintu n’amalala – Mutabaazi akola ku kufuna.\nLubowa ali mu biti bingi; Obutonzi, Obutonde, Obubumbe n’Obuzaale era asobola okulabikira mu biti bingi; kale si kituufu omuntu obuntu oba omuweereza we okulowooza nti ye, ye Lubowa oli mu Bwalubowa.\nObwalubowa busirikale era bw’olaba ekifaananyi kino olabira ddala omumenke, anti abasirikale abamu babeera n’emirimu egy’enjawulo ekibafuula abaawufu ku balala era nga ssi baabulijjo nga bwe tulowooza.\nKati nga bw’olaba amagye aga bulijjo naye ng’omwo mwe muli bansolonkambwe oba bamuntunsolo. Kale Lubowa ne banne be twogedeko awo wagulu, bagwa mu kiti eky’abasirikale bansolokambwe oba bamuntunsolo.\n*Ekitonde ky’omuntu ssi kyangu olw’engeri Mukama Katonda gye yakiwa okutegeera n’okwelowooleza ne kifuuka eky’omutawaana eri ensi.\nAte nga ku luuyi olulala ekitonde ky’omuntu kinafu ddala olw’okumanya okutono n’obwakiwagi.\nKale ng’empewo ez’efaanaanyiriza ekitonde zaali tezimala, ng’era, kyali kyetaagisa okwegattako abasirikale ab’enjawulo okusobola okunnyikiza omulimu gwa Katonda ku nsi.\nOkwo kwe kwava okuleeta abasirikale ab’enjawulo, bakanywa-musaayi nga; Lubowa, Kawumpuli, Nnamuzinda n’abalala, okusobola okuffefetta abakyamu; nga babowa, bakuba, baketta, bazinduukiriza, balumba, babaga, banoonyereza, batinda, batabaala, basumulula, babonereza, bawabula n’okukola ebirala nga beetengeredde oba nga bakozi mu bitongole ebirala nga bwe kiba kyetaagisizza.\nLubowa ne banne, bbo, ssi ba kuno nga bwe tukirowooza era kyekyo lwaki basangibwa nga bazibu nnyo singa oloopebwa empewo ziri endala oba omuntu ye kennyini nga omusobezza, olwo n’okolebwako, oba n’oddirwamu oba ne bakuleka.\n**Ekifaanyi kya Lubowa tekirina njawulo n’Enzige oba Ensseenene era ky’ekyo lwaki tewali yali azzeemu kibuuzo nti, Enzige oba Ensseenene zo ziva wa?\nEnzige oba Enseenene zino ne mu bitabo ebitukuvu zoogerwako nga Katonda azisindika eri abakyamu. Enzige oba n’enseenene zino ziva mu bbanga wa ssemazinga z’Abamenke.\nEra mu bbanga zigenda zikola ekisawo eky’ettundubaali nga bwe zibiika. Kiba kinene ddala naye empewo n’ezikuŋŋunsa ekitundutundu.\nEkitundubaali bwe kituuka nga kikulugguse ebbanga kyeyabuluzaamu olwo Enzige oba Enseenene ziri eziba zivudde mu byagi ne zitandika okubuuka nga bwe zinoonya obunnyogovu n’ettaala ezaaka ekyeruyeru oba bbululu.\nBwe zimala okutuuka ku ttaka ziddamu oluusi ne zibiika amagi ku ttaka n’e mumazzi okuvaamu ebirala. Naye bwe zigwa mu malungu ziddamu okwekumaakuma ne zibuuka okugenda awali embeera ennungi.\nObwo obugwa ku nnyanja bwegatta okukola ekigabo ng’ennyumba y’enjuki. Olwo ne zivunda ku ngulu ate mu munda ne zikyuuka okukola ebivunyu ebiyitbwa binnamatimbo.\nBinnamatimbo bwe byevisaamu bikola ebirala nga mukene oba enkejje. Era bw’otunuulira Mukene oba Enkejje tewali njawulo na Nseenene oba Enzige . Ate era Enkejje zijja, oluvannyuma lw’omwezi ng’Enseenene oba Enzige zimaze okugwa.\nBw’okebera ebirungo by’Enseenene oba Enzige osanga bya njawulo, sso si nga eby’ebiwuka ebirala, ebya kuno!\nKale nno Obwalubowa buwanvu naye bwe kiba nti Enseenene oba Enzige ssi za kuno, ate nga ne Lubowa empewo nayo ng’efaanana Abamenke, ate nga tewali annyonnyola bya bamenke, kirabika nti waaliwo olujegere wakati; w’abantu, Katonda n’Abamenke kubanga kyewuunyisa Obwalubowa bwe tumanyi emyaka n’ebisiibo okuba nti omukiise ate afaanana Abamenke, ate Enseenene n’Enzige zifaanana Abamenke ate nga tewali annyonnyola gye biva.\nN’olwekyo Lubowa Empewo, yabeeranga mukiise wa Katonda, ate ng’akola emirimu gya Katonda, ate nga mumenke, kirabika n’Abamenke b’ebisowaani, n’abo abamenke abali mu bw’ennyama, nabo bintu bya Katonda, era Abamenke ab’omu bbanga, ab’oku lukalu n’ab’omumazzi batya Katonda!\n*As researched and written by Kabona Nsimbi Bagonza Basajjassubi in his book “Olutalo Lw’Obutonzi”.


Engeri Gye Twambala Omuntu Omuggya era ne Tumukuuma | Ogw’Okusoma\nBISOME MU Afrikaans Albanian American Sign Language Amharic Amis Angolan Sign Language Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Central) Catalan Cebuano Chichewa Chilean Sign Language Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombian Sign Language Croatian Cuban Sign Language Czech Czech Sign Language Dangme Danish Digor Douala Dutch Ecuadorian Sign Language Edo Efik English Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mbunda Mexican Sign Language Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Mwambale omuntu omuggya.”—BAK. 3:10.\nENNYIMBA: 126, 28\nKintu ki ekizingirwa mu kwambala omuntu omuggya ekituyamba okuba obumu?\nTuyinza tutya okwoleka obusaasizi n’ekisa?\nTuyinza tutya okwoleka obwetoowaze n’obukkakkamu?\n1, 2. (a) Lwaki ffenna tusobola okwambala omuntu omuggya? (b) Bintu ki ebizingirwa mu kwambala omuntu omuggya ebyogerwako mu Abakkolosaayi 3:10-14?\nEBIGAMBO “omuntu omuggya” birabika emirundi ebiri mu Enkyusa ey’Ensi Empya. (Bef. 4:24; Bak. 3:10) Omuntu omuggya ze ngeri ezituukagana n’ebyo Katonda by’ayagala. Ffenna tusobola okwambala omuntu omuggya. Lwaki? Kubanga Katonda yatonda abantu mu kifaananyi kye ne kiba nti basobola okwoleka engeri ze.—Lub. 1:26, 27; Bef. 5:1.\n2 Kyo kituufu nti olw’okuba twasikira ekibi okuva ku Adamu ne Kaawa, oluusi tufuna okwegomba okubi. Ate era abantu be tubaamu nabo bayinza okutuleetera okwoleka engeri ezitali nnungi. Naye Yakuwa asobola okutuyamba okwoleka engeri ze. Mu kitundu kino, tugenda kulaba ebintu ebitali bimu ebizingirwa mu kwambala omuntu omuggya Pawulo bye yayogerako. (Soma Abakkolosaayi 3: 10-14.) Era tugenda kulaba engeri gye tuyinza okwoleka omuntu omuggya mu buweereza bwaffe.\n“MMWENNA MULI OMUNTU OMU”\n3. Ekimu ku bintu ebizingirwa mu kwambala omuntu omuggya kye kiruwa?\n3 Oluvannyuma lw’okutukubiriza okwambala omuntu omuggya, Pawulo yakiraga nti obutasosola kye kimu ku bintu ebizingirwa mu kwambala omuntu omuggya. Yagamba nti: “Tewakyaliwo Muyonaani wadde Omuyudaaya, okukomolebwa oba obutakomolebwa, omugwira, Omusukusi, omuddu, oba ow’eddembe.” * Lwaki mu kibiina temulina kubaamu kusosola mu bantu olwa langi zaabwe, amawanga gaabwe, oba olwa ssente n’obuyigirize bwe balina? Ekyo kiri kityo kubanga abagoberezi ba Kristo ab’amazima ‘bonna bali omuntu omu.’—Bak. 3:11; Bag. 3:28.\n4. (a) Abaweereza ba Yakuwa balina kuyisa batya abalala? (b) Kiki ekiyinza okutaataaganya obumu bw’ekibiina?\n4 Abo abambadde omuntu omuggya bassa ekitiibwa mu bakkiriza bannaabwe ne mu bantu abalala, ka babe ba langi ki oba ka babe nga baakulira mu mbeera ki. (Bar. 2:11) Naye kino si kyangu mu bitundu ebimu eby’ensi. Ng’ekyokulabirako, edda mu South Africa, ab’obuyinza baali bassaawo etteeka ng’abantu aba langi emu balina kubeera mu kitundu kyabwe bokka. Abantu abasinga obungi leero mu South Africa, nga mwe muli n’Abajulirwa ba Yakuwa, bakyabeera mu bitundu ng’ebyo. N’olwekyo, okusobola okuyamba ab’oluganda mu nsi eyo ‘okugaziwa,’ kwe kugamba, okwongera okumanyagana, mu Okitobba 2013, Akakiiko Akafuzi kalina enteekateeka ey’enjawulo gye kassaawo. (2 Kol. 6:13) Biki ebyali bizingirwa mu nteekateeka eyo?\n5, 6. (a) Okusobola okwongera okunyweza obumu mu bantu ba Katonda abali mu South Africa, nteekateeka ki eyakolebwa? (Laba ekifaananyi ku lupapula 22.) (b) Biki ebivuddemu?\n5 Enteekateeka yakolebwa ng’ebibiina bibiri bibiri ebyogera ennimi ez’enjawulo oba eby’abantu aba langi ez’enjawulo bibeerako wamu ku wiikendi ezimu. Ab’oluganda ne bannyinaffe mu bibiina byombi baakolerangako wamu mu mulimu gw’okubuulira, baafuniranga wamu enkuŋŋaana, era baasembezeganyanga mu maka gaabwe. Ebibiina bingi byenyigira mu nteekateeka eyo, era ofiisi y’ettabi yafuna lipoota nnyingi ennungi ezaalaga nti bangi baasiima nnyo enteekateeka eyo, nga mwe muli n’abo abatali Bajulirwa ba Yakuwa. Ng’ekyokulabirako, omukulu w’eddiini omu yagamba nti: “Siri Mujulirwa wa Yakuwa, naye nkirabye nti mukola omulimu gw’okubuulira mu ngeri entegeke obulungi, era temusosolagana mu langi.” Enteekateeka eyo yakwata etya ku Bajulirwa ba Yakuwa?\n6 Mu kusooka, mwannyinaffe omu ayitibwa Noma ow’omu kibiina ekyogera Oluzosa yali atya okukyaza mu maka ge ab’oluganda abazungu abaali mu kibiina ky’Olungereza, kubanga yali mwavu. Naye oluvannyuma lw’okubuulirako awamu n’ab’oluganda abazungu era n’okukyalako mu maka gaabwe, Noma yagamba nti: “Mbadde simanyi nti nabo bantu ba bulijjo nga ffe!” Ekiseera bwe kyatuuka ng’ekibiina eky’Oluzosa kye kirina okusembeza ab’oluganda ab’omu kibiina eky’Olungereza, Noma yateekateeka ekijjulo n’ayita abamu ku b’oluganda okuva mu kibiina ekyo. Omu ku abo abajja mu maka ge yali wa luganda muzungu ate nga mukadde mu kibiina. Noma yagamba nti, “Nneewuunya nnyo okulaba nti ow’oluganda oyo yakkiriza okutuula ku kakuleeti akampi.” Enteekateeka eyo esobozesezza ab’oluganda ne bannyinaffe bangi okufuna emikwano emirala, era bamalirivu okweyongera okumanya bakkiriza bannaabwe ab’omu bitundu ebirala.\n7. Lwaki twetaaga okuba abasaasizi?\n7 Ng’ensi ya Sitaani ekyaliwo, tujja kweyongera okufuna ebizibu. Twolekagana n’ebizibu gamba ng’ebbula ly’emirimu, obulwadde obw’amaanyi, okuyigganyizibwa, obutyabaga, okufiirwa ebintu byaffe olw’obumenyi bw’amateeka obuliwo, n’ebizibu ebirala. Okusobola okuzziŋŋanamu amaanyi, tulina okuba abasaasizi. Okusaasira abalala kituleetera okubalaga ekisa. (Bef. 4:32) Okwoleka engeri ezo kitusobozesa okukoppa Katonda waffe n’okubudaabuda abalala.—2 Kol. 1:3, 4.\n8. Bwe tulaga bonna mu kibiina obusaasizi n’ekisa birungi ki ebiyinza okuvaamu? Waayo ekyokulabirako.\n8 Tuyinza tutya okulaga abalala ekisa, naddala abagwira oba abo abali mu mbeera ezitali nnyangu? Tusaanidde okufuula abantu ng’abo mikwano gyaffe era tubayambe okukiraba nti ba mugaso mu kibiina. (1 Kol. 12:22, 25) Lowooza ku ekyo ekyatuuka ku Dannykarl eyava mu Philippines n’agenda okubeera mu Japan. Ku mulimu gye yali akola yali tayisibwa bulungi nga bakozi banne abalala Abajapaani. Naye lumu yagendako mu nkuŋŋaana z’Abajulirwa ba Yakuwa. Dannykarl agamba nti: “Kyenkana bonna abaali mu lukuŋŋaana olwo baali Bajapaani, naye bannyaniriza n’essanyu nga balinga abaali bamaze ebbanga nga bammanyi.” Ab’oluganda beeyongera okumulaga ekisa, era ekyo kyamuleetera okukulaakulana mu by’omwoyo. Yabatizibwa era kati aweereza ng’omukadde mu kibiina. Abakadde abalala mu kibiina Dannykarl mw’ali basanyufu nnyo okuba nti Dannykarl ne mukyala we Jennifer bali mu kibiina kyabwe. Bagamba nti: “Dannykarl ne mukyala we beerekerezza bingi okusobola okuweereza nga bapayoniya era basizzaawo ekyokulabirako ekirungi mu kusooka okunoonya Obwakabaka.”—Luk. 12:31.\n9, 10. Waayo ebyokulabirako ebiraga ebirungi ebiva mu kulaga abantu be tubuulira obusaasizi.\n9 Okubuulira amawulire amalungi ag’Obwakabaka kituwa akakisa ‘okukolera bonna ebirungi.’ (Bag. 6:10) Abajulirwa ba Yakuwa bangi balaga abagwira obusaasizi nga bafuba okuyiga ennimi endala. (1 Kol. 9:23) Ekyo kivuddemu ebirungi bingi. Ng’ekyokulabirako, mwannyinaffe Tiffany abeera mu Australia yayiga Oluswayiri asobole okuyambako mu kibiina ky’Oluswayiri ekiri mu kibuga Brisbane. Wadde nga Tiffany tekyamubeerera kyangu kuyiga Luswayiri, afunye emikisa mingi. Agamba nti: “Bw’oba oyagala okufuna essanyu eritagambika mu buweereza bwo, gezaako okuweereza mu kibiina ekyogera olulimi olugwira. Obanga agenze mu kitundu ekirala kyokka nga tovudde w’obeera. Ofuna akakisa okulaba obulungi oluganda lwaffe olw’ensi yonna n’obumu bwe tulina.”\nKiki ekireetera Abakristaayo okuyamba abagwira? (Laba akatundu 10)\n10 Ate era lowooza ku maka agamu mu Japan. Omu ku baana ab’omu maka ago ayitibwa Sakiko agamba nti: “Mu myaka gya 1990, bwe twabanga tubuulira, twateranga okusanga abantu enzaalwa za Brazil. Bwe twabasomeranga ebyawandiikibwa gamba nga Okubikkulirwa 21:3, 4 oba Zabbuli 37:10, 11, 29 nga tukozesa Bayibuli ey’Olupotugo, bassangayo nnyo omwoyo era oluusi baakulukusanga n’amaziga.” Naye ab’omu maka ago balina n’ekintu ekirala kye baakola. Sakiko agamba nti: “Bwe twalaba ng’abantu abo balina ennyonta ey’eby’omwoyo, ffenna ng’amaka twatandika okuyiga Olupotugo.” Oluvannyuma ab’omu maka ago baayamba mu kutandikawo ekibiina ky’Olupotugo. Emyaka bwe gizze giyitawo, ab’omu maka ago bayambye abagwira bangi okufuuka abaweereza ba Yakuwa. Sakiko agamba nti: “Tekyali kyangu kuyiga Lupotugo, naye emikisa gye tufunye mingi nnyo. Twebaza nnyo Yakuwa.”—Soma Ebikolwa 10:34, 35.\n11, 12. (a) Kiki ekyanditukubirizza okwambala omuntu omuggya, era lwaki? (b) Kiki ekinaatuyamba okusigala nga tuli beetoowaze?\n11 Ekintu ekyanditukubirizza okwambala omuntu omuggya kwe kuweesa Yakuwa ekitiibwa, so si okwagala okutenderezebwa abantu. Kijjukire nti n’ekitonde eky’omwoyo ekyali kituukiridde kyayonoona olw’okuba kyafuna amalala. (Geraageranya ne Ezeekyeri 28:17.) Bwe kiba nti ekitonde ekyo ekyali kituukiridde kyafuna amalala, ate olwo ffe abantu abatatuukiridde! Naye wadde nga tetutuukiridde, tusobola okwambala obwetoowaze. Kiki ekinaatuyamba okwambala obwetoowaze?\n12 Okusobola okusigala nga tuli beetoowaze, tulina okufunangayo akadde buli lunaku okufumiitiriza ku ebyo bye tusoma mu Kigambo kya Katonda. (Ma. 17:18-20) Kikulu okufumiitiriza ku ebyo Yesu bye yayigiriza ne ku kyokulabirako ekirungi kye yassaawo mu kwoleka obwetoowaze. (Mat. 20:28) Yesu yatuuka n’okunaaza ebigere by’abatume be. (Yok. 13:12-17) Era tulina n’okusabanga Yakuwa atuwe omwoyo omutukuvu gutuyambe okwewala okwetwala nti tuli ba waggulu ku balala.—Bag. 6:3, 4; Baf. 2:3.\n13. Birungi ki ebiva mu kwoleka obwetoowaze?\n13 Soma Engero 22:4. Ffenna abaweereza ba Yakuwa tulina okuba abeetoowaze, era bwe tuba abeetoowaze kivaamu ebirungi bingi. Bwe tuba abeetoowaze, kituyamba okuleetawo emirembe n’obumu mu kibiina. Ate era bwe twoleka obwetoowaze, Yakuwa atulaga ekisa kye eky’ensusso. Omutume Peetero yagamba nti: “Mmwenna mwambale obuwombeefu nga mukolagana n’abalala, kubanga Katonda alwanyisa ab’amalala naye abawombeefu abalaga ekisa eky’ensusso.”—1 Peet. 5:5.\n“MWAMBALE . . . OBUKKAKKAMU N’OBUGUMIIKIRIZA”\n14. Ani assizzaawo ekyokulabirako ekisingayo obulungi mu kwoleka obukkakkamu n’obugumiikiriza?\n14 Leero abantu abasinga obungi balowooza nti omuntu omukkakkamu oba omugumiikiriza aba munafu. Naye ekyo si kituufu n’akamu! Yakuwa ye nsibuko y’obukkakkamu n’obugumiikiriza, naye y’asingayo okuba ow’amaanyi. Yakuwa ataddewo ekyokulabirako ekisingayo obulungi mu kwoleka obukkakkamu n’obugumiikiriza. (2 Peet. 3:9) Ng’ekyokulabirako, lowooza ku ngeri Yakuwa gye yayolekamu obugumiikiriza ng’akolagana ne Ibulayimu ne Lutti. (Lub. 18:22-33; 19:18-21) Ate era Yakuwa yamala emyaka egisukka mu 1,500 ng’agumiikiriza eggwanga lya Isirayiri eryali ejjeemu.—Ezk. 33:11.\n15. Yesu yassaawo atya ekyokulabirako ekirungi mu kwoleka obukkakkamu n’obugumiikiriza?\n15 Yesu naye mukkakkamu. (Mat. 11:29) Yesu yagumiikiriza nnyo obunafu bw’abagoberezi be. Mu kiseera kyonna kye yamala ku nsi ng’aweereza, abalabe be baamwogereranga bubi. Wadde kyali kityo, yasigala nga mukkakkamu era nga mugumiikiriza okutuusiza ddala lwe yattibwa. Bwe yali ku muti ng’ali mu bulumi obw’ekitalo, Yesu yasaba Kitaawe asonyiwe abaamutta kubanga baali “tebamanyi kye bakola.” (Luk. 23:34) Nga Yesu yassaawo ekyokulabirako ekirungi ennyo mu kwoleka obukkakkamu n’obugumiikiriza!—Soma 1 Peetero 2:21-23.\n16. Tuyinza tutya okwoleka obukkakkamu n’obugumiikiriza?\n16 Tuyinza tutya okwoleka obukkakkamu n’obugumiikiriza? Pawulo yayogera ku ngeri emu gye tuyinza okukikolamu bwe yagamba nti: “Mweyongere okugumiikirizigananga n’okusonyiwagananga omuntu yenna bw’aba n’ensonga ku munne. Era nga Yakuwa bwe yabasonyiyira ddala, nammwe mukole bwe mutyo.” (Bak. 3:13) Twetaaga okuba abakkakkamu era abagumiikiriza okusobola okugondera ekiragiro ekyo. Bwe tusonyiwa abalala, kituyamba okukuuma obumu bw’ekibiina.\n17. Lwaki kikulu okwoleka obukkakkamu n’obugumiikiriza?\n17 Buli Mukristaayo ateekeddwa okwambala obukkakkamu n’obugumiikiriza. Ekyo kiri kityo kubanga bwe tuba ab’okulokolebwa tulina okwoleka engeri ezo. (Mat. 5:5; Yak. 1:21) N’ekisinga obukulu, bwe twoleka engeri ezo, tuweesa Yakuwa ekitiibwa era kisobola n’okuleetera abalala okuzooleka.—Bag. 6:1; 2 Tim. 2:24, 25.\n18. Kakwate ki akaliwo wakati w’okwagala n’obutaba basosoze?\n18 Engeri zonna ze tulabye mu kitundu kino zirina akakwate n’okwagala. Ng’ekyokulabirako, omuyigirizwa Yakobo yanenya bakkiriza banne abamu kubanga baafangayo nnyo ku bagagga okusinga abaavu. Yakiraga nti ekyo kyali kikontana n’etteeka lya Kabaka ekkulu erigamba nti: “Yagalanga muliraanwa wo nga bwe weeyagala.” Yagattako nti: “Bwe mweyongera okusosolagana, muba mwonoona.” (Yak. 2:8, 9) Bwe tuba n’okwagala tetujja kusosola bantu olw’obuyigirize bwabwe, langi yaabwe, oba olwa ssente ze balina. Obutali busosoze bwaffe tebulina kuba bwa kungulu. Bulina kuviira ddala ku mutima.\n19. Lwaki kikulu nnyo okwambala okwagala?\n19 Era okwagala “kugumiikiriza era kwa kisa,” ate era “tekwegulumiza.” (1 Kol. 13:4) Omuntu okusobola okweyongera okubuulira amawulire amalungi ag’Obwakabaka alina okuba omugumiikiriza, ow’ekisa, era omwetoowaze. (Mat. 28:19) Engeri ezo era zituyamba okukolagana obulungi ne bakkiriza bannaffe bonna mu kibiina. Birungi ki ebiva mu kwoleka okwagala ng’okwo? Kiviirako ebibiina okuba obumu, ne kiweesa Yakuwa ekitiibwa era ne kireetera abalala okukkiriza amazima. N’olwekyo, tekyewuunyisa nti Pawulo bwe yali akomekkereza okwogera ku bintu ebizingirwa mu kwambala omuntu omuggya yagamba nti: “Okugatta ku ebyo byonna, mwambale okwagala kubanga kwe kunywereza ddala obumu.”—Bak. 3:14.\n‘MWEYONGERE OKUFUULIBWA ABAGGYA’\n20. (a) Bibuuzo ki bye tusaanidde okwebuuza, era lwaki? (b) Kiki kye twesunga?\n20 Buli omu ku ffe asaanidde okwebuuza nti, ‘Nkyukakyuka ki endala ze nneetaaga okukola okusobola okweyambulirako ddala omuntu ow’edda?’ Tulina okunyiikira okusaba Katonda atuyambe era tulina okufuba ennyo okweggyamu endowooza embi n’okulekayo emize emibi ebiyinza okutulemesa okusikira Obwakabaka bwa Katonda. (Bag. 5:19-21) Era tulina okwebuuza, ‘Nneeyongera okufuulibwa omuggya mu ndowooza yange?’ (Bef. 4:23, 24) Ffenna Abakristaayo tulina okweyongera okwambala omuntu omuggya n’okumukuuma okutuusa lwe tulifuuka abantu abatuukiridde. Lowooza ku bulamu bwe buliba nga buli omu ku nsi ayambadde omuntu omuggya era ng’ayoleka engeri za Yakuwa mu ngeri etuukiridde!\n^ lup. 3 Mu biseera by’edda, Abasukusi baali banyoomebwa nga batwalibwa ng’abantu abatali bagunjufu.


Bukedde Online - Kaliisoliiso wa Gavumenti bamwongedde ekisanja\nOmukozi alaze engeri omugagga gye yasaddaakamu...\nBannayuganda abasuubulira e Juba balojja...\nKALIISOLIISO wa Gavumenti, Irene Mulyagonja agambye nti olutalo olw’okulwanyisa enguzi mu bitongole bya Gavumenti olulwana bwezizingire wakati mu kuyingirirwa bannabyabufuzi abagezaako okumuwa ebiragiro.\nMulyagonja bino abyogeredde ku Palamenti bw’abadde yaakava mu kakiiko okukakasibwa ku kisanja ekyokubiri Pulezidenti Museveni kye yamwongedde.\nPulezidenti yazzeemu okulonda Mulyangonja nga Kaliisoliiso wa Gavumenti oluvannyuma lw’ekisanja kye eky’emyaka ena (4) okuggwaako.\nMulyangonja eyali omulamuzi wa Kkooti Enkulu yalondebwa ku kisanja ekisooka nga April 12, 2012, okudda mu bigere bya Faith Mwondha n’alayizibwa mu kifo kino nga July 5, 2012.\nEnsonda mu kakiiko ka Palamenti akakakasa abantu Pulezidenti b’alonda ku bifo eby’enjawulo, zaategeezezza nti ababaka tebasanze buzibu mu kukakasa Mulyagonja olw’engeri ey’obuvumu gy’alwanyisaamu enguzi.\nAkakiiko era kaakakasizza omuwandiisi ow’enkalakkalirira owa minisitule y’ebyensimbi, Keith Muhakanizi oluvannyuma lwa Pulezidenti okumwogera kontalakita endala.\nMuhakanizi yategeezezza bannamawulire ku Palamenti nti asobodde okulwanyisa abakozi ab’empewo abaabeeranga ku lukalala olw’emisaala gy’abakozi ba Gavumenti era kino kiyambye Gavumenti okuwonya obukadde obusoba mu 300 ezabbibwanga buli mwezi


Ebyemizannyo | Dembe FM 90.4 - Part 12\nLast updated: April 7, 2020 - 6:34 am (+03:00)\nSekabembe abuuse n’ekikomo\nMunnayuganda omukubi w’engumi, Mike Ssekabembe awanduse okuva mu mpaka za commonwealth games Kino kitegeeza nti omungereza Joe Joyce ayiseewo butereevu mu kulwanira zaabu nga kati yye ssekabembe afunye kikomo Sekabembe bamusuulidde ku mutendera gw’okukebera oba abazannyi tebalina wabaluma era Sekabembe okumukebera ng’omukono gwe gubaddeko obuzibu\nCranes akyusizza entambula\nTiimu yegwanga eya Cranes ekyuusizza entambula yaayo okugenda e’Mauritania okuzannya omuppiira ogwokudingana mumpaka ezokusunsulamu abanetaba mukikopo kya Africa omwaka ogujja. Team eno ebadde yakusitula kumakya ga leero wabula bakyuusiza era basuubira okugenda ekiro kya’leero nenyonyi ya Ethiopia Airlines nga bwebalinda kubazanyi okuva e’South Africa kuli […]\nOkuvaako mu kibuga Glasgow ekya Scotaldn mu mpaka za Common wealth, Winnie Nanyondo ayiseewo okutuuka ku ziddirira ezakamalirizo mu misinde gye Mita 800 Nanyondo akutte kyakubiri mu misinde gino ate nga mugy’abasajja Ronald Musagala nate ayiseewo. Mu mizannyo gino, Australia y’ekyakulembedde n’emidaali 106\nMunna Uganda yessozze oluzzanya oluddirira olwakamalirizo\nOkuvaako mu kibuga Glasgow ekya Scotland, ewali emizanyo gy’amawanga agali amatwaale ga Bungereza, munna Uganda omukubi w’ebikonde Mike Sekabembe ayiseemu okugenda kuluzanya oludako . Ono okuyitamu, kidiridde okuwutula munne okuvva mu gwanga lya Ghana, bwebabade bavuganya mubuzito obwa super heavy weight. Kaakati ono singa asukka […]\nOmuvuzi w’obugaali omukyala Wendy Huvenahel alangiridde nga bw’avudde mu mpaka za Common wealth eziggyiddwaako akawuuwo olunaku lwaleero Wendy ow’emyaka 39 yawanagula silver mu Beijing china mu mwaka gwa 2008 kyokka nga mu kadde kano yafuna obuvune ku mugongo. Omukyala ono era yawangulako Gold mu mpaka […]\nObululu bw’emipiira gy’ebika\nObululu bwempaka zebika bya’Baganda ezwomwaka guno bukwatidwa olunaku lwa’leero e’Nakivubo. Mamba Gabunga wamu nebazukulu bamutesasira ebe’Ngo bebagenda okuggulawo ezomwaka guno mukisaawe e’Nakivubo. Ebika 41 byebikakasizza okwetaba mumpaka zomwaka guno era akakiiko akategesi kalindiride olunaku wakati wa 16th ne 23rd omwezi ogujja Beene bwanasiima okuggulawo emipiira […]\nRodriquez agenze mu Real Madrid\nWetwogerera nga James Rodriguez amaze okwegatta ku tiimu ya Real-Madrid Ono avudde mu bafaransa aba Monaco. Ono endagaano gy’assizzaako emikono ya myaka mukaaga Ono agenda kusasulwanga obukadde bwa Euro 80 nga ye muzannyo w’okuna okusasulwa obulungi mu nsi yonna okuva ku Gareth Bale Roanldo ne […]\nBrazil yeesobola- Omutendesi\nOmutendesi wa tiimu ya Brazil Luiz Felipe Scolari agamba nti mukakafu nti oludda lwe lujja kusobola okuwangula yadde neymar tagenda kubeera ku lukalala Neymar yakateeba goolo nnya eza Brazil ku ggoolo ekkumi gyeyakateeba mu mpaka zino. Scolari agamba nti bategefu okugenda mu maaso nga Neymar […]\nTeri kulaga mupiira nga tewali bukuumi\nPoliisi esabye abo bonna abategeka okulaga empaka z’ekikopo ky’ensi yonna okubategeeza nga bukyaali basobole okubawa obukuumi Empaka z’akamalirizo ez’ekikopo kino za nga 13 ye ssande eno era nga olunaku luno lwelumu mu mwaka 2010 abatujju lwebattirako bannayuganda abatalina musango. Omwogezi wa poliisi mu kampala n’emiriraano […]\nNeymar ssiwakuddamu kuzannya mu mpaka z’ekikopo ky’ensi yonna\nOmuzanyi wa tiimu ya Brazil Neymar tagenda kuddamu kuzanya mu kikopo kya world cup. Neymar yafunye obuvune ku mugongo nga Brazil ewangula tiimu ya Colombia goolo 2:1 akawungeezi k’eggulo. Brazil yakuzanya Germany mu luzanya lwa semifinals weeki ejja.


Lt. Gen Proscovia Nalweyiso yaani? – Watchdog Uganda\nLt. Gen Proscovia Nalweyiso yaani?\nTUKULETEDDE munnamaggye, munnansiko Lt. Gen. Proscovia Nalweyiso omukulembeze we Ggwanga Yoweri Kaguta Museveni gwe yakuzizza okuva ku ddaala lya Major General mu maggye ku nkomerero ya wiiki eno.\nOno Musomesa omutendeke naye nga olutalo bwe lwatandika olwaleeta Gavumenti eno mu buyinza ennoni yagisuula nasalawo okwegatta ku maggye g’abayekera ekiseera ekyo era kati yoomu ku Bakyala abasinga amayinja agaamaanyi mu maggye ga UPDF era nga ne mukamaawe Museveni amwesiga nnyo.\nKino kirabikira mu mirimu enkuyanja gyatera okumutuma naddala mu bantu abalina ebizibu n’abigonjoola ku lulwe, era abasinga bwe bamulaba babanga abalabye Pulezidenti olw’amaanyi gaayogeza bwatyo n’okukola.\nYazaliibwa mu mwaka gwa 1954 mu Disitulikiti ye Mpigi era nga yakulira mu maka g’abaana 20, oluvanyuma abantu be baasenguka ne bagenda e Ntenjeru Mukono.\nMu mwaka gwa 1979 yatandika emirimu gye egy’obusomesa saako n’okuba omuwandiisi mu kkanisa ye Gombe mu Disitulikiti ye Mpingi nga eyo gye yatandikira okuwulira omuzimu gw’ebyobufuzi mu mutwe gwe.\nMu kiseera ekyo yeegatta ku kibiina kya DP era naalondebwa okuba Ssabawandiisi we kibiina mu mwaka 1980 mu kulonda okwaliwo, era ekibiina kya UPC ne kiwangula, ye ne banne okulonda okwo bakutwala nti kwali kwa manchoolo nga baawakanya nti obote tawangudde Ssemogerere, nti wabula lwali lugezigezi lwa UPC kukomyawo Obote mu buyinza.\nAgamba nti UPC bwe yawangula abantu baayo ne batandika okukola obulabe ku abo abaali batabawagira n’abamu battibwa mu kiseera ekyo.\nWano yeegatta ku Ggye lya National Resistance Army NRA MU 1982 oluvanyuma lw’okukizuula nti lye lyali ekkubo lyokka okusobola okwetakkuluzaako obukulembeze obwaliwo saako n’okununula eGgwanga Uganda.\nMu 1983 nga bali mu nsiko baatondawo ekibinja kya bakyala era Nalweyiso naalondebwa okukikulira, era yakola nnyo okusikiriza abakyala okuyingira mu buyekera ekiseera ekyo, mu kitundu kye Luwero.\nEggye lya NRA bwe lyakwata obuyinza Nalweyiso yaweebwa ekitiibwa ekya Captain, era naalondebwa okukulira ekibinja kya bakyala mu maggye, oluvanyuma yakuzibwa natuuka ku ddaala lya Major, ne bamwogera erya lt. Colonel okutuusa mu mwaka gwa 2000 bwe yakuzibwa okufuuka Colonel omujjuvu, era oluvanyuma n’afuuka Brigadier.\nMu 2017 yakuzibwa okutuuka ku ddaala lya Major General.\nOkumala emya 15 abadde akola mu maka g’obwaPulezidenti nga omuwabuzi wa Pulezidenti ku nsonga z’amaggye era nga Museveni amwesiga nnyo.\nAlina abaana 4.\nCommander Paul Lokech promoted to Major General


Baibuli y'Oluganda - ENDAGAANO ENKADDE - Yeremiya 32\nYeremiya - Essuula 32\nEkigambo ekyajjira Yeremiya okuva eri Mukama mu mwaka ogw'ekkumi ogwa Zeddekiya kabaka wa Yuda, gwe gwali omwaka ogw'ekkumi n'omunaana ogwa Nebukadduleeza.\n2 Awo mu biro ebyo eggye lya kabaka w'e Babulooni lyali lizingizizza Yerusaalemi: ne Yeremiya nnabbi yali asibiddwa mu luggya olw'abambowa, olwali mu nnyumba ya kabaka wa Yuda.\n3 Kubanga Zeddekiya kabaka wa Yuda yali amusibye ng'ayogera nti Kiki ekikulaguza n'oyogera nti Bw'ati bw'ayogera Mukama nti Laba, ndiwaayo ekibuga kino mu mukono gwa kabaka w'e Babulooni, naye alikimenya;\n4 ne Zeddekiya kabaka wa Yuda taliwona mu mukono gw'Abakaludaaya, naye talirema kuweebwayo mu mukono gwa kabaka w'e Babulooni, era alyogera naye akamwa n'akamwa, n'amaaso ge galiraba amaaso g'oyo;\n5 era alitwala Zeddekiya e Babulooni, era alibeera eyo okutuusa lwe ndimujjira, bw'ayogera Mukama: newakubadde nga mulwana n'Abakaludaaya, temuliraba kisa.\n6 Awo Yeremiya n'ayogera nti Ekigambo kya Mukama kyajja gye ndi nga kyogera nti\n7 Laba, Kanameri mutabani wa Sallumu kojja wo alijja gy'oli ng'ayogera nti Weegulire ennimiro yange eri mu Anasosi: kubanga okuginunula kukwo.\n8 Awo Kanameri omwana wa kojja wange n'ajja gye ndi mu luggya olw'abambowa, ng'ekigambo bwe kyali ekya Mukama, n'aŋŋamba nti Nkwegayiridde, gula ennimiro yange eri mu Anasosi ekiri mu nsi ya Benyamini: kubanga obusika bubwo, n'okuginunula kukwo; weegulire wekka. Kale ne ndyoka ntegeera ng'ekyo kye kigambo kya Mukama.\n9 Ne ngula ennimiro eyali mu Anasosi eri Kanameri omwana wa kojja wange, ne mmupimira effeeza, sekeri eza ffeeza kkumi na musanvu.\n10 Ne mpandiika erinnya lyange ku kiwandiike ne nkissaako akabonero, ne mpita abajulirwa ne mmupimira effeeza mu minzaani.\n11 Awo ne ntoola ekiwandiike eky'okugula, ekyo ekiteekeddwako akabonero ng'etteeka n'empisa bwe biri, era n'ekyo ekitaali kisibe:\n12 ne mpaayo ekiwandiike eky'okugula eri Baluki mutabani wa Neriya mutabani wa Maseya, Kanameri omwana wa kojja wange nga waali n'abajulirwa nga weebali abaawandiika amannya gaabwe ku kiwandiike eky'okugula mu maaso g'Abayudaaya bonna abaatuulanga mu luggya olw'abambowa.\n13 Ne nkuutira Baluki mu maaso gaabwe nga njogera nti\n14 Bw'ati bw'ayogera Mukama w'eggye Katonda wa Isiraeri nti Ddira ebiwandiike bino, ekiwandiiko kino eky'okugula, ekyo ekiteekeddwako akabonero era n'ekiwandiike kino ekitali kisibe, obitereke mu kintu eky'ebbumba; bimale ennaku nnyingi.\n15 Kubanga bw’ati bw'ayogera Mukama w'eggye Katonda wa Isiraeri nti Oliboolyawo ennyumba n'ennimiro n’ensuku ez'emizabbibu ne bigulirwa nate mu nsi eno.\n16 Awo nga mmaze okuwaayo ekiwandiike eky'okugula eri Baluki mutabani wa Neriya, ne nsaba Mukama nga njogera nti\n17 Ai Mukama Katonda! laba, watonda eggulu n'ensi n'obuyinza bwo obungi n'omukono gwo ogwagololwa; tewali kigambo kikulema:\n18 akola enkumi n'enkumi eby'ekisa, n'osasula obutali butuukirivu bwa bakitaabwe mu kifuba ky'abaana baabwe abaddawo; Katonda omukulu ow'amaanyi, Mukama ow'eggye lye linnya lye:\n19 omukulu mu kuteesa: era ow'amaanyi mu kukola emirimu: amaaso go gatunuulira amakubo gonna ag'abaana b'abantu; okuwa buli muntu ng'amakubo ge bwe gali era ng'ebibala by'ebikolwa bye bwe biri:\n20 eyassaawo obubonero n'eby'amagero mu nsi y'e Misiri ne leero, mu Isiraeri era ne mu bantu abalala; ne weefunira erinnya nga leero:\n21 n'oggya abantu bo Isiraeri mu nsi y'e Misiri n'obubonero n'eby'amagero n'engalo ez'amaanyi n'omukono ogwagololwa n'entiisa nnyingi;\n22 n'obawa ensi eno gye walayirira bajjajjaabwe okubawa, ensi ekulukuta amata n'omubisi gw'enjuki;\n23 ne bayingira ne bagirya; naye ne batagondera ddoboozi lyo, so tebaatambulira mu mateeka go; tebaakolanga kigambo kyonna ku ebyo byonna bye wabalagira okukola: kyewava obaleetako obubi buno bwonna\n24 laba entuumo, zituuse mu kibuga okukimenya; ekibuga n'ekiweebwayo mu mukono gw'Abakaludaaya abalwana nakyo olw'ekitala n’enjala ne kawumpuli: era ebyo bye wayogera bituukiridde; era, laba obitunuulidde.\n25 Era oŋŋambye ai Mukama Katonda, nti Weegulire ennimiro n'ebintu oyite abajulirwa era naye ekibuga kiweereddwayo mu mukono gw'Abakaludaaya.\n26 Awo ekigambo kya Mukama ne kijjira Yeremiya nga kyogera nti\n27 Laba, nze ndi Mukama Katonda w'abo bonna abalina omubiri: waliwo ekigambo kyonna ekimema?\n28 Mukama kyava ayogera bw'ati nti Laba, ndiwaayo ekibuga kino mu mukono gw'Abakaludaaya mu mukono gwa Nebukadduleeza kabaka w’e Babulooni, era alikimenya:\n29 n'Abakaludaaya abalwanyisa ekibuga kino balijja balikoleeza ekibuga kino ne bakyokya n’ennyumba ze baayotererezangako waggulu obubaane Baali, ne bafukira bakatonda abalala ebiweebwayo ebyokunywa okunsunguwaza.\n30 Kubanga abaana ba Isiraeri n'abaana ba Yuda baakakola ebyali ebibi mu maaso gange ebyereere okuva mu buto bwabwe kubanga abaana ba Isiraeri bansunguwaza busunguwaza n'omulimu ogw'engalo zaabwe, bw'ayogera Mukama.\n31 Kubanga ekibuga kino kyaleetanga obusungu bwange n’ekiruyi kyange okuva ku lunaku lwe baakizimba ne leero; nkijjulule okukiggya mu maaso gange:\n32 olw'obubi bwonna obw'abaana ba Isiraeri n'obw'abaana ba Yuda bwe baakola okunsunguwaza, bo ne kakabaka baabwe, abakungu baabwe, bakabona baabwe ne bannabbi baabwe, n'abasajja ba Yuda n'abali mu Yerusaalemi.\n33 Era bankubye nkoona so si maaso: era newakubadde nga nabayigiriza, nga ngolokoka mu makya ne mbayigiriza; naye tebaawulirizanga okukkiriza okuyiga.\n34 Naye ne bateeka emizizo gyabwe mu nnyumba eyitibwa erinnya lyange okugyonoona.\n35 Era baazimba ebifo ebigulumivu ebya Baali ebiri mu kiwonvu kya mutabani wa Kinomu, okuyisa batabani baabwe n'abawala baabwe mu muliro eri Moleki; kye sibalagiranga so tekijjanga mu mwoyo gwange, bakole omuzizo ogwo; okwonoonyesa Yuda.\n36 Kale nno bw'ati bw'ayogera Mukama Katonda wa Isiraeri eby'ekibuga kino kye mwogerako nti Kiweereddwayo mu mukono gwa kabaka w’e Babulooni, olw'ekitala n'enjala ne kawumpuli, nti\n37 Laba, ndibakuŋŋaanya okubaggya mu nsi zonna gye nnabagobera mu busungu bwange ne mu kiruyi kyange ne mu bukambwe obungi: era ndibakomyawo mu kifo kino, era ndibatuuza mirembe:\n38 era banaabanga bantu bange, nange naabanga Katonda waabwe:\n39 era ndibawa omutima gumu n'ekkubo limu bantyenga ennaku zonna; balyoke babenga bulungi bo n'abaana baabwe abaliddawo:\n40 era ndiragaana nabo endagaano eteriggwaawo, obutakyuka okubaleka okubakola obulungi; era nditeeka entiisa yange mu mitima gyabwe baleme okunvaako.\n41 Weewaawo, ndibasanyukira okubakolanga obulungi, era sirirema kubasimba mu nsi eno n'omutima gwange gwonna n'emmeeme yange yonna.\n42 Kubanga bw'ati bw'ayogera Mukama nti Nga bwe ndeese obubi buno bwonna obunene ku bantu bano, bwe ntyo bwe ndibaleetako obulungi bwonna bwe nnabasuubizza.\n43 Kale ennimiro zirigulirwa mu nsi eno gye mwogerako nti Ezise, temuli muntu newakubadde ensolo; eweereddwayo mu mukono gw'Abakaludaaya.\n44 Abantu baligula ennimiro n'ebintu, ne bawandiika amannya gaabwe ku biwandiike ne babiteekako obubonero ne bayita abajulirwa mu nsi ya Benyamini ne mu bifo ebiriraanye Yerusaalemi ne mu bibuga bya Yuda ne mu bibuga eby'omu nsi ey'ensozi ne mu bibuga eby'omu nsenyi ne mu bibuga eby'obukiika obwa ddyo: kubanga ndikomyawo obusibe bwabwe, bw'ayogera Mukama.